Τα παιχνίδια των παιδιών; Παιχνιδάκι! - Green Pharmacies\nΑρχική / Θέματα Υγείας / Μαγικά Χριστούγεννα με αυτούς που αγαπάς! / Τα παιχνίδια των παιδιών; Παιχνιδάκι!\nΤα παιχνίδια των παιδιών; Παιχνιδάκι!\nΟι γιορτές έρχονται και μαζί τους, τα παιχνίδια για τα παιδιά.\nΟ εξωγήινος που κάνει “πόου”;\nH κούκλα που κάνει “όου”;\nΚαι η μαμά που λέει “go”;\nΌχι τόσο βιαστικά!\nΗ αγάπη μας για τα παιδιά είναι, χωρίς δεύτερη σκέψη, η μεγαλύτερη που μπορούμε να νιώσουμε. Είτε είμαστε γονείς, είτε παππούδες και γιαγιάδες, θείοι και θείες, νονοί και νονές, όταν έρχονται οι γιορτές, τα πρώτα δώρα που σκεφτόμαστε, είναι πάντα για τα παιδιά. Το πουλόβερ του καλού μας μπορεί να περιμένει, αλλά το τρενάκι του μικρού Σταυράκη ποτέ!\nΌμως, στις αγορές μας για παιδικά παιχνίδια, υπάρχουν κάποιες λεπτομέρειες που πρέπει να προσέξουμε. Δείτε στο άρθρο μας που ακολουθεί, πώς σε αυτές τις γιορτές θα αγοράσετε και θα χαρίσετε τα σωστά παιχνίδια στα παιδιά.\nΤο σωστό παιχνίδι για κάθε ηλικία\nΕίστε σίγουροι ότι η μικρή Κατερίνα, 3 ετών, πρέπει να ξυπνήσει την ημέρα των Χριστουγέννων και να βρει κάτω από το δένδρο ένα Playstation 5; Εμείς πάλι όχι. Τα παιχνίδια που επιλέγουμε για τα παιδιά στις γιορτές, πρέπει να συνάδουν με την ηλικιακή τους ομάδα. Ας δούμε λοιπόν παρακάτω προτεινόμενες επιλογές με γνώμονα την ηλικία.\nΤα πρώτα τους Χριστούγεννα! Τα παιχνίδια για μωρά αυτής της ηλικίας πρέπει να επιλέγονται με σκοπό την όραση, την ακοή και το άγγιγμα.\nΜουσικά παιχνίδια και κουδουνίστρες\nΜικρά παιχνίδια, πλαστικά ή λούτρινα που μπορούν να συγκρατηθούν στο χεράκι του μωρού (όχι όμως τόσο μικρά που να μπορεί να τα βάλει στο στόμα του)\n7 μηνών έως 2 ετών\nΓια κάποια μωρά τα δεύτερα Χριστούγεννα, και για κάποια τα πρώτα. Για όλα όμως, με τα κατάλληλα παιχνίδια!\nΑντικείμενα με έντονα χρώματα\nΠαιχνίδια που ανταμείβουν το παιδί όταν αγγίζονται, πχ με τη δημιουργία ήχων όταν πατηθούν κουμπιά\nΞύλινα, οικολογικά παιχνίδια που μπορούν να ωθηθούν και να τραβηχτούν\nΠαιχνίδια με τροχούς – προσοχή, οι τροχοί να είναι φαρδείς και να μην υπάρχουν καλώδια.\nΞύλινα παζλ με έως τρία κομμάτια\nΜεγάλα χοντρά κραγιόνια με πολλά φύλλα απλού χαρτιού.\nΤα παιδιά πλέον τρέχουν πάνω κάτω και γύρω από το Χριστουγεννιάτικο δένδρο. Τα παιχνίδια μπορούν να επιλεχθούν με σκοπό την κίνηση και την εξερεύνηση.\nΞύλινα παζλ με περισσότερα κομμάτια\nΜπογιές – μην ξεχάσετε στο δώρο να περιλαμβάνεται και η πλαστική ποδιά!\nΣετ τσαγιών και κατσαρολικά – μεγάλα και άθραυστα\nΒιβλία με 3D κατασκευές\nΠαιχνίδια για το μπάνιο – βάρκες, παπάκια κλπ. Επιλέξτε τόσο επιπλέοντα όσο και βυθιζόμενα παιχνίδια.\nΤα παιδιά αρχίζουν και καταλαβαίνουν την αξία των Χριστουγέννων και πλέον πιστεύουν σε αυτά (και στον Άγιο Βασίλη!). Είναι η ευκαιρία για παιχνίδια που θα προωθήσουν την ανάγνωση και τα μαθηματικά.\nΚιμωλία και μαυροπίνακας\nΣετ κραγιονιών διαφορετικών μεγεθών και χρωμάτων\nΜολύβια διαφόρων χρωμάτων\nΑσφαλή ψαλιδάκια με στρογγυλό άκρο\nΠαιχνίδια κατασκευών στυλ Lego που θα βελτιώσουν τον συγχρονισμό ματιών – χεριών.\nΤα παιδιά πηγαίνουν πλέον σχολείο. Οι γιορτές για αυτά είναι μέρος της οικογενειακής τους πραγματικότητας.\nΤα πρώτα παιδικά βιβλία – υπάρχουν χιλιάδες επιλογές\nΒιβλία γεωγραφίας και φυσικής ιστορίας\nΜπάλες διαφόρων μεγεθών για διαφορετικά παιχνίδια\nCD με παιδικά τραγούδια\nΟτιδήποτε έχει να κάνει με δεινοσαύρους! Είναι η ηλικία που τα παιδιά τους λατρεύουν.\nΤα παιδιά πλέον ομαδοποιούνται και τα Χριστούγεννα λένε τα κάλαντα με τα φιλαράκια τους. Καλό είναι τα δώρα να αντανακλούν την ένταξη στην ομάδα.\nΕπιτραπέζια παιχνίδια με κανόνες\nΑρχή μίας συλλογής, πχ, γραμματοσήμων\nΡούχα για γυμναστική και παιχνίδι


Κρέσπο: Αθόρυβος, ουσιαστικός και έτοιμος για την ασπρόμαυρη 100άρα! - Metrosport.gr\nΚρέσπο: Αθόρυβος, ουσιαστικός και έτοιμος για την ασπρόμαυρη 100άρα!\nΟ Ισπανός έχει κερδίσει με το σπαθί του την εμπιστοσύνη του προπονητή του και κερδίζει συνεχώς την εκτίμηση του κόσμου\nΠΑΟΚ 11.10.2018 23:05\nΗταν 26 Ιουλίου 2016 όταν ο Ανχελ Κρέσπο φορούσε για πρώτη φορά την ασπρόμαυρη φανέλα σε επίσημο ματς. Αυτό απέναντι στον Αγιαξ όπου ο Δικέφαλος απέσπασε ισοπαλία 1-1 με τον Ισπανό κεντρικό αμυντικό να παραμένει στον αγωνιστικό χώρο από το πρώτο ως το τελευταίο σφύριγμα.\nΠλέον ο Κρέσπο χρειάζεται άλλους πέντε αγώνες για να συμπληρώσει τους εκατό με τη φανέλα του ΠΑΟΚ. Τέσσερις λιγότερους δηλαδή από τον Λέο Μάτος που συμπληρώνει 100 συμμετοχές στο παιχνίδι της 7ης αγωνιστικής με τον Αρη. Π\nριν από λίγες μέρες όταν πήρε το βραβείο για τον πολυτιμότερο παίκτη του διμήνου Ιουλίου-Αυγούστου, ο Ισπανός κεντρικός αμυντικός είχε δηλώσει δημόσια: "όταν ερχόμουν στον ΠΑΟΚ ποτέ δεν περίμενα πως θα μείνω τόσο μεγάλο χρονικό διάστημα". Οχι μόνο έμεινε αλλά όπως έχει σημειώσει εδώ και αρκετές μέρες η "Μ", είναι έτοιμος να υπογράψει νέο συμβόλαιο.\nΟ Κρέσπο είναι... παραπονιάρης. Αρκετές φορές εκφράζει (με δόση χιούμορ) την απορία γιατί δεν πρωταγωνιστεί στα social media της ασπρόμαυρης ΠΑΕ.\nΤο σίγουρο είναι πως πρόκειται για έναν αθόρυβο και άκρως πολύτιμο ποδοσφαιριστή. Και δεν είναι άλλωστε τυχαίο που και φέτος, όπως και πέρσι είναι από τους ακρογωνιαίους λίθους της ομάδας.\nΜαζί με τον Πασχαλάκη και τον Μάτος είναι οι τρεις ποδοσφαιριστές που δεν έχουν χάσει λεπτό συμμετοχής στο φετινό Πρωτάθλημα (από 574 ο καθένας). Και επειδή οι αριθμοί πολλές φορές λένε την αλήθεια στην περίπτωση του 31χρονου Ισπανού, αυτοί είναι ξεκάθαροι. Την περίοδο 2016-17 αγωνίστηκε σε 49 αγώνες.\nΑπό αυτούς σε 46 έπαιξε βασικός και μόλις σε τρεις ήρθε από τον πάγκο. Από τους 46 αγώνες που έπαιξε στην αρχική ενδεκάδα, μόλις σε τρεις έγινε αλλαγή και αντικαταστάθηκε.\nΤην περσινή σεζόν ο Κρέσπο έπαιξε σε 32 αγώνες και μόλις στους δυο δεν ήταν στην αρχική ενδεκάδα. Σε τρεις μόλις αγώνες ως βασικός έγινε αλλαγή και η μια εξ αυτών στο... 90'.\nΟ Κρέσπο συνεχίζει φουριόζος και τη φετινή χρονιά. Δεκατέσσερις αγώνες έχει δώσει η ομάδα, σε όλους έχει αγωνιστεί και δεν έγινε αλλαγή.\nΟ Ισπανός έχει κερδίσει με το σπαθί του την εμπιστοσύνη του προπονητή του, είναι έτοιμος να ανανεώσει το συμβόλαιο του και κερδίζει συνεχώς την εκτίμηση του κόσμου και για τον χαρακτήρα αλλά και για την προσφορά του.\n«Χτύπημα» επιβεβαίωσης Γ. Σαββίδη για Σίλβα (pic)\nΤο ευχαριστώ του Πέδρο Ενρίκε στον ΠΑΟΚ (pic)


anatoli: ΕΠΙΣΤΟΛΗ ΚΑΤΑΠΕΛΤΗΣ ΤΟΥ ΠΡΟΕΔΡΟΥ ΑΘΛΗΤΙΚΟΥ ΣΥΛΛΟΓΟΥ ΠΕΡΑ\nΕΠΙΣΤΟΛΗ ΚΑΤΑΠΕΛΤΗΣ ΤΟΥ ΠΡΟΕΔΡΟΥ ΑΘΛΗΤΙΚΟΥ ΣΥΛΛΟΓΟΥ ΠΕΡΑ\nΠαρακάτω δημοσιεύουμε την επιστολή του Προέδρου του Αθλητικού Συλλόγου ΠΕΡΑ κ. Μιχάλη Αναστασιάδη προς το Δ.Σ. της Οι.Ομ.Κω. για τις διασπαστικές ενέργειες μελών του Δ.Σ. του Συλλόγου Κωνσταντινουπολιτών. Η επιστολή με γλώσσα ξεκάθαρη, χωρίς να αφήνει περιθώρια αμφιβολιών, απαντάει στις αιτιάσεις που διατυπώνονται τον τελευταίο καιρό κατά της Οι.Ομ.Κω. από τους προαναφερόμενους συμπολίτες.\nΣτην τελευταία συνεδρίαση (15ης Οκτωβρίου 2012) του Δ.Σ. του Α.Σ.ΠΕΡΑ τέθηκε προς συζήτηση το θέμα αυτό και με ομόφωνη απόφαση καταδικάστηκαν οι διασπαστικές ενέργειες, που άρχισαν να αναπτύσσονται και μάλιστα δημοσίως από το Δ.Σ. του Συλλόγου Κωνσταντινουπολιτών.\nΣεβόμαστε την ιστορία και τη δράση του εν λόγω σωματείου, με το οποίο είχαμε και έχουμε καλές σχέσεις, όπως άλλωστε και με κάθε Πολίτικο φορέα και σωματείο. Ωστόσο, οι διαφορετικές του απόψεις, όσον αφορά το χειρισμό θεμάτων που άπτονται των συμφερόντων, των δικαίων και των προσδοκιών των Κωνσταντινουπολιτών δεν μπορεί να αποτελούν λόγο για διασπαστικές, αλλά και υπονομευτικές ενέργειες της προσπάθειας της ΟΙΟΜΚΩ, που καταστατικά και ουσιαστικά εκφράζει το σύνολο των ιδρυτικών μελών του.\nΗ ΟΙΟΜΚΩ και προσωπικά εσείς κ. καθηγητά, κατόρθωσε σε πολύ μικρό χρονικό διάστημα να αναδείξει πλείστα θέματα που ήταν κυριολεκτικά θαμμένα στο χρονοντούλαπο. Με μεθοδικότητα και επιχειρήματα, διεκδικεί όλα τα δίκαια της ομογένειας. Ο ψύχραιμος και νηφάλιος λόγος, που χρησιμοποιεί, ουδόλως σημαίνει υποχωρητικότητα ή …"ραγιαδισμό", όπως θέλουν κάποιοι να τον χαρακτηρίσουν. Ουδέποτε δημοσιοποιήθηκε σε τέτοια έκταση και με τόσα αδιάσειστα στοιχεία και τέτοια τεκμηρίωση η τουρκική θηριωδία, που οδήγησε στον αφανισμό την Ρωμιοσύνη της Πόλης.\nΟυδέποτε αναδείχθηκαν τα θέματα αυτά και κατ’ επέκταση οι διεκδικήσεις των διωχθέντων, σε τόσο υψηλό διεθνές και εθνικό επίπεδο, αλλά και σε επίπεδο τουρκικών αρχών.\nΤο Δ.Σ. του Α.Σ.ΠΕΡΑ στις πολυδιάστατες αυτές πρωτοβουλίες της ΟΙΟΜΚΩ ποτέ δεν διαπίστωσε συμπεριφορές υποτέλειας προς την άλλη πλευρά.\nΑντίθετα, με μεγάλη ικανοποίηση βλέπουμε την Ομοσπονδία μας να συνομιλεί με άνεση, να υπενθυμίζει τα δεινά που επέφερε ο απηνής και προσχεδιασμένος διωγμός της ομογένειας και να διεκδικεί με επιμονή τα δίκαια της. Και βλέπουμε ότι η τακτική αυτή φέρνει απτά αποτελέσματα, που πρέπει τουλάχιστον να αναγνωρίσουμε.\nΑγαπητέ κ. Ουζούνογλου,\nΤο Δ.Σ. του Α.Σ.ΠΕΡΑ κι εγώ προσωπικά, έχουμε με δημόσιες δηλώσεις μας καυτηριάσει κάθε μορφής ραγιαδισμό και τουρκολαγνία, που δυστυχώς υπάρχει, ακόμη και μεταξύ συμπολιτών μας που κατεξοχήν διώχθηκαν από τις τουρκικές αρχές!.. Εάν διαπιστώναμε ότι η ΟΙΟΜΚΩ εμφορείται από τέτοιες συμπεριφορές, να είστε βέβαιοι ότι θα σας καταγγέλλαμε δημοσίως και θα διαγραφόμασταν άμεσα από την Ομοσπονδία, της οποίας είμαστε ιδρυτικό μέλος.\nΕπειδή όμως είμαστε βέβαιοι ότι αυτό, υπό οιαδήποτε μορφή, σε προσωπικό ή συλλογικό επίπεδο, δεν συμβαίνει, στηρίζουμε ομόθυμα τις προσπάθειες που κάνετε και αποδοκιμάζουμε κάθε διασπαστική ενέργεια που υπονομεύει την ενότητα μας. Την θέση μας αυτή άλλωστε σας την εκφράσαμε και κατά την πρόσφατη επίσκεψη του Δ.Σ. της ΟΙΟΜΚΩ στα γραφεία μας. Συνυπογράφουμε επομένως την ανακοίνωση των Δ.Σ. των Κωνσταντινουπολίτικων Σωματείων και σας ευχόμαστε καλή δύναμη στην ευόδωση των προσπαθειών σας και ειδικά στο μεγάλο εθνικό θέμα της ποιοτικής αναβάθμισης των σπουδών στα Σχολεία μας στην Πόλη.\nΓια το Δ.Σ. του Α.Σ.ΠΕΡΑ\nΥ.Γ. Οι παραπάνω θέσεις μας μπορούν να κοινοποιηθούν.\nΑναρτήθηκε από anatoli στις 5:23 π.μ.\nΕΛΛΑΔΙΚΕΣ ΑΥΤΑΠΑΤΕΣ ΓΙΑ ΤΟ «ΕΘΝΙΚΟ ΚΕΝΤΡΟ» ΚΑΙ Ο Ε...\nΟ ΟΙΚΟΥΜΕΝΙΚΟΣ ΠΑΤΡΙΑΡΧΗΣ κ.κ. ΒΑΡΘΟΛΟΜΑΙΟΣ ΣΤΗΝ Β...\nΤΟ ΠΡΩΤΟ ΣΕΜΙΝΑΡΙΟ ΓΙΑ ΤΗΝ ΙΣΤΟΡΙΑ ΚΑΙ ΤΟΝ ΠΟΛΙΤΙΣ...\nΚΟΙΝΗ ΑΝΑΚΟΙΝΩΣΗ ΚΩΝΣΤΑΝΤΙΝΟΥΠΟΛΙΤΙΚΩΝ ΣΩΜΑΤΕΙΩΝ ...\nΕΠΑΝΟΡΘΩΣΗ ΑΠΟ «ΤΟ ΠΑΡΟΝ» ΓΙΑ ΛΑΚΗ ΒΙΓΚΑ, ΜΕΤΑ ΑΠΟ...\nΥΠΟΤΡΟΦΙΕΣ ΓΙΑ ΠΟΛΙΤΕΣ ΜΑΘΗΤΕΣ ΛΥΚΕΙΟΥ ΣΤΗΝ ΕΛΛΑΔΑ\nΕΠΙΣΤΟΛΗ ΚΑΤΑΠΕΛΤΗΣ ΤΟΥ ΠΡΟΕΔΡΟΥ ΑΘΛΗΤΙΚΟΥ ΣΥΛΛΟΓΟ...\nΠΑΡΟΥΣΙΑΖΕΤΑΙ ΤΟ «ΡΟΔΟ ΤΟΥ ΚΥΖΙΚΟΥ»\nΔΗΜΗΤΡΗΣ ΜΑΝΟΣ – Ο ΔΑΣΚΑΛΟΣ ΤΗΣ ΠΟΛΗΣ\n«ΠΑΝΑΓΙΑ Η ΜΠΑΛΟΥΚΛΙΩΤΙΣΣΑ» - ΤΗΝ ΝΕΑ ΤΑΙΝΙΑ ΤΟΥ ...\nΥΠΑΡΧΟΥΝ ΚΑΙ ΧΕΙΡΟΤΕΡΑ ΑΠΟ ΤΗΝ «ΑΡΑΒΟΠΟΙΗΣΗ»…!\nΣΥΝΑΝΤΗΣΗ ΕΚΠΡΟΣΩΠΩΝ ΤΩΝ ΙΜΒΡΙΩΝ ΜΕ ΤΟΝ ΤΟΥΡΚΟ ΥΠΟ...\nΥΠΟΣΤΗΡΙΞΗ ΤΗΣ ΟΙ.ΟΜ.ΚΩ ΠΡΟΣ ΤΟ ΣΥΡΚΙ, ΓΙΑ ΤΗΝ ΑΙΤ...\nΑΝΑΚΟΙΝΩΣΗ ΟΙ.ΟΜ.ΚΩ. ΓΙΑ ΔΙΑΣΠΑΣΤΙΚΕΣ ΕΝΕΡΓΕΙΕΣ\nΕΛΛΑΔΙΚΕΣ ΕΠΙΘΕΣΕΙΣ ΚΑΤΑ ΟΜΟΓΕΝΟΥΣ ΠΡΟΒΛΗΜΑΤΙΖΟΥΝ ...\nΣΗΜΑΝΤΙΚΗ ΕΞΕΛΙΞΗ ΣΤΗΝ ΥΠΟΘΕΣΗ ΤΩΝ ΒΑΚΟΥΦΙΩΝ ΠΟΥ Α...\nΣΥΝΑΝΤΗΣΗ ΤΟΥ ΥΠΟΥΡΓΟΥ ΕΞΩΤΕΡΙΚΩΝ ΤΗΣ ΤΟΥΡΚΙΑΣ ΜΕ ...


Δίκη προπονητή ιστιοπλοΐας: Το θύμα ξέσπασε σε λυγμούς – Λόγος της Πέλλας\nHome/Ειδήσεις/Ελλάδα/Δίκη προπονητή ιστιοπλοΐας: Το θύμα ξέσπασε σε λυγμούς\nΔίκη προπονητή ιστιοπλοΐας: Το θύμα ξέσπασε σε λυγμούς\nΣε λυγμούς ξέσπασε η 21 Αμαλία, η οποία έχει καταγγείλει τον 39χρονο σήμερα πρώην προπονητή της για βιασμό της ενώ ήταν ανήλικη, όταν ολοκληρώθηκε\nη επανεξέταση της από το Μικτό Ορκωτό Δικαστήριο που δικάζει τη συγκεκριμένη υπόθεση.\nΟι πληροφορίες αναφέρουν πως η μάρτυρας κλήθηκε να περιγράψει συγκεκριμένα περιστατικά σχετικά με τον καταγγελλόμενο βιασμό, δεδομένου ότι για να στοιχειοθετηθεί το συγκεκριμένο αδίκημα θα πρέπει να αποδειχθεί ότι σε βάρος της ασκήθηκε παράνομη βία. Να σημειωθεί ότι από την πλευρά του ο 39χρονος κατηγορούμενος αρνείται το αδίκημα του βιασμού και αποδέχεται τα άλλα δύο κακουργήματα που του έχουν απαγγελθεί δηλαδή αυτό της αποπλάνησης και της κατάχρησης ανήλικης σε ασέλγεια.\nΜάλιστα, κατά τη προηγούμενη συνεδρίαση του δικαστηρίου σε επανεξέταση είχαν κληθεί και οι γονείς της κοπέλας, προκειμένου να απαντήσουν σε νέες ερωτήσεις της έδρας και των συνηγόρων σχετικά με την υπόθεση.\nΝωρίτερα, ο συνήγορος υπεράσπισης Θεόδωρος Μαντάς αποχώρησε από τη δικαστική αίθουσα διαμαρτυρόμενος με δήλωσή του για σχόλια μη διαπιστευμένων δημοσιογράφων, οι οποίοι υποστηρίζουν ότι «το δικαστήριο εξοντώνει τα θύματα του βιασμού» καθώς και ότι «η υπεράσπιση έχει τη συνήθη επιθετική και απαξιωτική στάση προς την καταγγέλλουσα».\nΣτη σχετική τοποθέτησή του ο κ. Μαντάς χαρακτήρισε ανεπίτρεπτα αυτά τα σχόλια, που προσβάλλουν, όπως είπε, την επί 23 ετών πορεία του στο δικηγορικό σώμα αλλά και τη στάση του στην παρούσα δίκη. Μεταξύ άλλων ο κ. Μαντάς στη δήλωσή του προς το δικαστήριο επισήμανε: «Η υπεράσπιση για και ακόμη φορά συναινεί και στηρίζει το αίτημα της πλευράς της παριστάμενης προς υποστήριξη της κατηγορίας έτσι ώστε η δίκη ως προς την συμπληρωματική κατάθεση να διεξαχθεί κεκλεισμένων των θυρών. Ο εκ των συνηγόρων Θ. Μαντας για την περιφρούρηση της αξιοπιστίας του και της διαδρομής του, θα αποχωρήσει από τη δίκη καθ’ όλη τη διάρκεια της κατάθεσης της καταγγέλλουσας για να μην ξαναδώ τα αίσχη στο διαδίκτυο. Θα οριστικοποιήσω στα επόμενα στάδια της δίκης αν θα αποχωρήσω οριστικά από τη διαδικασία ή όχι». Τέλος, σήμερα στο δικαστήριο κατέθεσαν δυο μάρτυρες υπεράσπισης, οι οποίοι υπήρξαν μέλη του Διοικητικού Συμβουλίου του Ναυτικού Ομίλου Ωρωπού, όπου εργαζόταν ο κατηγορούμενος.\n«Ενημερώθηκα από τις ειδήσεις για την ύπαρξη καταγγελίας. Ουδέποτε είχε πέσει στην αντίληψη μου κάτι σχετικό, ούτε είχε υπάρξει ενημέρωση για τους λόγους απομάκρυνσης του προπονητή. Τους είχα δει να κάνουν βόλτα στην παραλία. Είχαν σχέση, κυκλοφορούσαν σαν ζευγαράκι», ανέφερε μεταξύ άλλων ο ένας εκ των μαρτύρων, ο οποίος μάλιστα εξετάστηκε κατ’ αντιπαράσταση με τον πατέρα της Αμαλίας. «Με κάλεσαν τηλεφωνικά και μου είπαν ότι ο προπονητής πρέπει να φύγει γιατί κάτι έγινε με τον πατέρα της καταγγέλλουσας. Στις φήμες στηριζόμενος θεώρησα ότι υπήρξε ζήτημα στη σχέση πεθερού-γαμπρού και δεν ρώτησα λεπτομέρειες» ανέφερε ακόμη ο εν λόγω μάρτυρας.\nΗ δίκη θα συνεχιστεί την ερχόμενη Πέμπτη με την απολογία του κατηγορούμενου.\nPrevious 4ετής κάθειρξη στους Αφγανούς εμπρηστές του hotspot στη Μόρια, αλλά… θα αφεθούν ελεύθεροι!\nNext Βουλή: Ψηφίστηκε η κύρωση για προσφυγικό-μεταναστευτικό. Καταψήφισε όλη η Αντιπολίτευση


LG G6: “Superhero Smartphone” με μεγάλη οθόνη και μικρό σκελετό - SecNews\nHome / /inet / LG G6: “Superhero Smartphone” με μεγάλη οθόνη και μικρό σκελετό\nLG G6: “Superhero Smartphone” με μεγάλη οθόνη και μικρό σκελετό\nSecNews /inet 22 Φεβρουάριος, 2017 5:20 μμ\nΗ LG διεξήγαγε μια μελέτη με τίτλο «Αναζητώντας το Superhero Smartphone: ένας μικρός σκελετός που συσκευάζει μια μεγάλη Οθόνη». Η εταιρεία ρώτησε χιλιάδες χρήστες smartphone στις ΗΠΑ και διαπίστωσε ότι οι καταναλωτές ενδιαφέρονται για το μέγεθος των τηλεφώνων, μεγάλη διάρκεια ζωής της μπαταρίας και αντοχή στο νερό.\nΗ μελέτη διαπίστωσε ότι πάνω από το 95% των χρηστών smartphone θέλουν συσκευές με μεγάλες οθόνες, αλλά μικρό σκελετό, έτσι ώστε να μπορεί να χρησιμοποιηθεί με το ένα χέρι και να χωράει σε μικρές τσάντες ή τσέπες. Οι χρήστες είπαν επίσης ότι το να κρατάς μικρότερου μεγέθους τηλέφωνα με το ένα χέρι είναι καλύτερο αφού υπάρχει χαμηλότερος κίνδυνος για την ρίψη τους.\nΠάνω από το ένα τρίτο των ανθρώπων παραδέχτηκε όταν έπεσε το smartphone έσπασε η οθόνη, ενώ το 75% των ανθρώπων που επιθυμούν τα τηλέφωνά τους να είναι πιο ανθεκτικά. Επιπλέον η LG λέει ότι οι χρήστες smartphone αναζητούν καλύτερη αντοχή, στεγανότητα και μεγαλύτερη διάρκεια ζωής της μπαταρίας, όλα σε μια μικρή συσκευή με μια μεγάλη οθόνη.\nΗ μελέτη υπαινίσσεται ότι τα χαρακτηριστικά αυτά θα έρθουν στο επερχόμενο G6, θεωρώντας ότι η συσκευή φημολογείται ότι θα έρθει με μια οθόνη Full Vision 5.7-ιντσών, με 18: 9 αναλογία διαστάσεων και 1.440 x 2.880 pixel. Αυτό επιτρέπει να φαίνεται περισσότερο περιεχόμενο και το multitasking να γίνει με έναν ευκολότερο τρόπο.\nΗ LG επίσης προώθησε επίσης τα αδιάβροχα χαρακτηριστικά του G6 χθες σε ένα βίντεο και η εταιρεία ανέφερε ότι το G6 θα έρθει με έναν πλήρη μεταλλικό σκελετό. Η διάρκεια ζωής είναι πολύ σχετική και εξαρτάται σε μεγάλο βαθμό από την χρήση, η LG δεν έχει δώσει λεπτομέρειες σχετικά με την μπαταρία του G6, αλλά οι φήμες λένε ότι θα μπορούσε να φτάσει τα 3,200mAh το οποίο δεν είναι ακριβώς μια πρωτοποριακή ικανότητα.\nLG G6: “Superhero Smartphone” με μεγάλη οθόνη και μικρό σκελετό was last modified: Φεβρουάριος 22, 2017, 5:25 μμ by SecNews\nUpdated on 22/02/2017 17:25 by SecNews


Νικολέτα Σαμοΐλη: Η τρομοκρατία δεν πτοεί τους αγωνιζόμενους κατοίκους της Λευκίμμης – Κομμουνιστική Οργάνωση Ελλάδας | Communist Organization of Greece\nΣυνέντευξη με την Νικολέτα Σαμοΐλη,\nμελος του πολιτιστικού συλλόγου "Αλεύχημον"\nΟι κάτοικοι της Λευκίμμης, η οποία ήδη μετρά μια πολιτική δολοφονία, συνεχίζουν τον αγώνα τους, παρά την εντεινόμενη τρομοκρατία από τις δυνάμεις καταστολής. Η Νικολέτα Σαμοΐλη, κάτοικος της Λευκίμης και μέλος του πολιτιστικού συλλόγου "Αλεύχημον", μίλησε στην "Αριστερά!" για τα γεγονότα του Αυγούστου, την κατάσταση που έχει διαμορφωθεί στην περιοχή, αλλά και για την αποφασιστικότητα των Λευκιμμιωτών να αγωνιστούν μέχρι να φύγουν τα ΜΑΤ και να σταματήσει το έργο του ΧΥΤΑ.\nΤο καλοκαίρι που μας πέρασε η Λευκίμμη ήταν και πάλι στην επικαιρότητα. Πιο συγκεκριμένα, στις 9 Αυγούστου είδαμε πρωτόγνωρες συγκρούσεις των κατοίκων με την αστυνομία, σύλληψη ακόμη και του ιερέα της Λευκίμης. Τι έγινε τότε;\nΟ αγώνας των κατοίκων της Λευκίμμης εναντίον αυτού του παράνομου έργου δεν είχε σταματήσει ποτέ. Στις 9/8 οι κάτοικοι μαζεύτηκαν στην είσοδο του δρόμου που οδηγεί στον ΧΥΤΑ, για να διαμαρτυρηθούν ενάντια στην εταιρεία ΔΟΜΟΚΑΤ που έχει αναλάβει την κατασκευή του έργου. Η εταιρεία είχε ξεκινήσει παράνομα να καταπατά περιουσίες των κατοίκων που βρίσκονται στο δρόμο προς τον ΧΥΤΑ για να διευκολυνθεί στην κατασκευή του έργου. Συγκεντρώθηκαν οι κάτοικοι για να διαμαρτυρηθούν, και, ενώ γίνονταν διαπραγματεύσεις με παρουσία της ασφάλειας και της αστυνομίας, μια διμοιρία ΜΑΤ κατευθύνθηκαν προς το συγκεκριμένο σημείο. Οι κάτοικοι εξαγριώθηκαν και προχώρησαν προς το χώρο του ΧΥΤΑ όπου ακολούθησε συμπλοκή με τις δυνάμεις των ΜΑΤ. Αργότερα περίπου 250 κάτοικοι της Λευκίμμης συγκεντρώθηκαν στον περιφερειακό προκειμένου να διαμαρτυρηθούν για τα γεγονότα που είχαν προηγηθεί.\nΣτη συνέχεια, κι ενώ η σύγκρουση είχε γενικευτεί, περίπου 80 με 100 κάτοικοι της Λευκίμμης επιτέθηκαν εξαγριωμένοι στο αστυνομικό τμήμα. Η κατάσταση ξέφυγε από κάθε έλεγχο, κατέφτασαν κι άλλες διμοιρίες ΜΑΤ που έριξαν χημικά και δακρυγόνα παντού –στα εστιατόρια, στις καφετέριες–, βρίζοντας και ξυλοκοπώντας αδιακρίτως, γυναίκες, γέρους, ακόμη και παιδιά. Χαρακτηριστικό είναι ότι οι συγκρούσεις έφτασαν μέχρι τις αυλές των σπιτιών, ενώ μια διμοιρία έκανε εντυπωσιακή είσοδο στο χωριό με βαρύ βηματισμό και χτυπώντας τις ασπίδες, για να τρομοκρατήσει τους κατοίκους. Τότε ήταν που συνελήφθη ο παπάς του χωριού, γιατί προσπάθησε να υπερασπιστεί ένα νεαρό Λευκιμμιώτη που είχε συλληφθεί άδικα. Ο ιερέας πήγε στο αστυνομικό τμήμα να ζητήσει να αφεθεί ελεύθερος ο νεαρός κι εκεί τον συνέλαβαν. Αποτέλεσμα της ενέργειας αυτής ήταν, φυσικά, να εξαγριωθούν περισσότερο οι κάτοικοι και να γενικευτούν οι συγκρούσεις που κράτησαν μέχρι τις δυόμιση το πρωί. Γνωρίσαμε ένα όργιο τρομοκρατίας που όμοιό του δεν είχαμε ξαναζήσει.\nΝα έρθουμε σε ένα πιο πρόσφατο περιστατικό. Στις 29/8 οι κάτοικοι εισέβαλαν στο δημαρχείο και επιτέθηκαν στον δήμαρχο. Τι συνέβη ;\nΠριν από το δημοτικό συμβούλιο που θα γινόταν στις 29/8 η λαϊκή συνέλευση των κατοίκων της Λευκίμης και η συντονιστική επιτροπής αγώνα είχαν αποφασίσει να μην αφήσουν να συνεδριάσει ξανά το δημοτικό συμβούλιο όσο τα ΜΑΤ θα παραμένουν στη Λευκίμμη και θα συνεχίζονται τα έργα στο χώρο του ΧΥΤΑ. Ο δήμαρχος είχε υποσχεθεί στους κατοίκους ότι δεν θα γινόταν ξανά δημοτικό συμβούλιο όσο τα ΜΑΤ παρέμεναν στη Λευκίμμη. Ενώ λοιπόν πήγαινε να ξεκινήσει η συνεδρίαση του δημοτικού συμβουλίου η αντιπολίτευση ανακοίνωσε ότι αποχωρεί και ότι δεν πρέπει να πραγματοποιηθεί καν Δ. Σ. Οι κάτοικοι που βρίσκονταν στο δημαρχείο εκείνη την ώρα (περίπου 50-60 άτομα) απαίτησαν το ίδιο. Τότε οι κάτοικοι επιτέθηκαν εναντίον του δημάρχου κ. Γατσούλη, ο οποίος επιθυμούσε να συνεχιστεί η διαδικασία. Όπως είδατε κι από τα βίντεο, εκείνος άρχισε να βρίζει τις γυναίκες που ήταν στο δημαρχείο, ενώ στη συνέχεια κάλεσε την αστυνομία και ζήτησε να γίνουν συλλήψεις. Την επόμενη μέρα η αστυνομία μπήκε στα σπίτια και ζήτησε από δύο κατοίκους (πρόκειται για τον 75χρονο κ. Κώστα και την 64χρονη κ. Σοφία) να προσέλθουν στο αστυνομικό τμήμα Λευκίμμης, τάχα "για να τους πει κάτι ο διευθυντής". Οι δύο κάτοικοι οδηγήθηκαν στο Α.Τ. Λευκίμης και από κει, χωρίς να τους έχουν απαγγελθεί κατηγορίες, στην ασφάλεια της Κέρκυρας. Αμέσως μετά, ο δήμαρχος συνεχίζοντας τον εκφοβισμό των κατοίκων, έβγαλε μια ανακοίνωση όπου ανέφερε κάτι ψευδές – ότι πρέπει να γίνει οπωσδήποτε δημοτικό συμβούλιο για να πάρει από την τράπεζα 50.000 ευρώ για να πληρώσει τη ΔΕΗ, διαφορετικά θα κοπεί η υδροδότηση σε όλο το δήμο. Δυστυχώς μαζί με την τρομοκρατία των ΜΑΤ έχουμε και την τρομοκρατία του κ. Γατσούλη. Αυτό που γίνεται στο δήμο μας είναι πανελλαδική πρωτοτυπία – αντί ο δήμαρχος να είναι στο πλευρό των κατοίκων του, τους εκβιάζει, τους τρομοκρατεί, τους συλλαμβάνει!\nΗ στάση της Αριστεράς για το ζήτημα ποια είναι;\nΗ στάση της νομαρχιακής του ΚΚΕ είναι προβληματική, για τον εξής λόγο: Η ανακοίνωση για τα γεγονότα στο αστυνομικό τμήμα αναφέρει ότι ήταν προβοκάτσια της αστυνομίας που έγινε σε συνεργασία με 10 αναρχικούς από την Κέρκυρα και αλλού και τα καταδικάζει. Η πραγματικότητα είναι διαφορετική, ήταν κάτοικοι της Λευκίμης – ακόμη και η αστυνομία μιλάει για 80 άτομα. Τη στάση αυτή την καταδικάζουμε. Δεν μπορεί το ΚΚΕ να καταλάβει την αγανάκτηση των ανθρώπων της Λευκίμης. Πολλές φορές η αγανάκτηση και η τρομοκρατία που έχει επιβληθεί μπορεί να οδηγήσουν και σε γεγονότα όπως αυτά στο αστυνομικό τμήμα. Οι κάτοικοι της Λευκίμμης σε καμία περίπτωση δεν ευθύνονται. Δεν μπήκαν σε κανένα σπίτι, δεν πήγαν σε κανένα χωριό να διώξουν ανθρώπους, δεν πήγαν σε κανένα χωριό να επιτεθούν με όπλα και χημικά σε ανθρώπους – απεναντίας, υπέστησαν όλα τα παραπάνω και γι’ αυτό αντιδρούν με αυτό τον τρόπο. Αυτή η ανακοίνωση προβλημάτισε και τα ίδια τα μέλη του ΚΚΕ της Λευκίμμης, τα οποία διαφοροποιήθηκαν από το ΚΚΕ της Κέρκυρας.\nΈχουν περάσει περίπου τρία χρόνια από τότε που ξεκίνησαν οι κινητοποιήσεις για να μη γίνει ο ΧΥΤΑ στη Λευκίμμη. Ποια είναι τα συμπεράσματα που μπορούν να βγουν;\nΤο σίγουρο είναι ότι μετά την πρώτη επίθεση των ΜΑΤ στο χώρο του ΧΥΤΑ το ενδιαφέρον και η συμμετοχή των κατοίκων αυξάνεται με γρήγορους ρυθμούς. Το βασικότερο συμπέρασμα που προκύπτει από τα τρία χρόνια κινητοποιήσεών μας είναι ότι δεν πρόκειται να σταματήσουμε, δεν υπάρχει άλλος δρόμος για εμάς – διαφορετικά θα καταστραφούμε σαν περιοχή. Θα σταματήσουμε μόνο όταν φύγουν τα ΜΑΤ και σταματήσει το έργο.


Έναρξη της μικτής χορωδίας «Μουσική Πολυφωνία» - Εφημερίδα ΛΑΟΣ Ημαθίας\nΈναρξη της μικτής χορωδίας «Μουσική Πολυφωνία»\n01 Σεπ 2017 04:26\nΑνακοινώνεται ότι ο Σύλλογος Φίλων Μουσικής και Χορωδίας Βέροιας -\nΜουσική Πολυφωνία θα ξεκινήσει τις πρόβες της μικτής χορωδίας του.\nΥπεύθυνος χορωδίας Μιχάλης Κολοκοτρώνης.\nΠιάνο – Ενορχήστρωση Ειρήνη Κουρκούλη.\nΠροσκαλούμε όλους όσους ενδιαφέρονται να συμμετέχουν στη χορωδία τη νέα μουσική χρονιά, να δηλώσουν συμμετοχή.\nΠληροφορίες-Συμμετοχές στο τηλέφωνο του κυρίου Κολοκοτρώνη 6972596654


Πρόγραμμα ΕΣΠΑ για κατασκευή eshop με 100% επιδότηση - TechWar.gr\nΈνα νέο πρόγραμμα ΕΣΠΑ για κατασκευή eshop θα κάνει την εμφάνισή του το προσεχές χρονικό διάστημα. Ειδικότερα, σύμφωνα με επίσημη ανακοίνωση του υφυπουργού Ανάπτυξης και Επενδύσεων, κ. Γιάννη Τσακίρη, η επιδότηση για ηλεκτρονικά καταστήματα θα ανέρχεται στις 5.000€, σε έναν συνολικό προϋπολογισμό των 80 εκατομμυρίων, ο οποίος θα συγχρηματοδοτηθεί τόσο από το Ευρωπαϊκό Ταμείο Περιφερειακής Ανάπτυξης (ΕΤΠΑ) της Ε.Ε. όσο και από εθνικά κεφάλαια.\nΆλλωστε κάτι τέτοιο ήταν αναμενόμενο αν σκεφτούμε την αναγκαιότητα για στροφή των επιχειρήσεων στο ηλεκτρονικό εμπόριο εν μέσω πανδημίας και lockdown.\nΠάμε όμως να δούμε αναλυτικά ότι πληροφορία έχουμε έως τώρα σχετικά με την επιδότηση ΕΣΠΑ για ηλεκτρονικά καταστήματα.\nΠρόγραμμα ΕΣΠΑ για επιδότηση eshop\nΤο πρόγραμμα ΕΣΠΑ για επιδότηση όλων των εργασιών που αφορούν την κατασκευή eshop, όπως εξήγησε ο κ. Τσακίρης, θα επιδοτεί σε ποσοστό 100%. Η συγκριμένη επιδότηση θα αφορά αποκλειστικά το λιανεμπόριο, παρέχοντας την δυνατότητα στους ιδιοκτήτες επιχειρήσεων λιανικού εμπορίου να στραφούν στο ηλεκτρονικό εμπόριο και να εκσυγχρονίσουν την επιχείρησή τους.\nΜάλιστα, άφησε ανοιχτό και το ενδεχόμενο για αύξηση του συνολικού κονδυλίου που αρχικά έχει οριστεί στα 80.000.000€.\nΓιατί να κάνω αίτηση στο πρόγραμμα ΕΣΠΑ για κατασκευή eshop;\nΣτο παρελθόν έχουμε πολλάκις αναλύσει τα πλεονεκτήματα της κατασκευής eshop και τις δυνατότητες που προφέρει σε μικρές και μεγάλες επιχειρήσεις. Άλλωστε, το μεγαλύτερο ποσοστό των επιχειρήσεων έχει ήδη προβεί στην δημιουργία eshop, μέσα από το οποίο διαθέτει τα προϊόντα προς πώληση.\nΑκόμη λοιπόν και αν δεν έχετε αναπτύξει ένα ηλεκτρονικό κατάστημα για την επιχείρησή σας, πλέον έφτασε ο καιρός. Άλλωστε ποιος ο λόγος να μην εκμεταλλευτείτε την επιδότηση που καλύπτει ολόκληρο το ποσό της επένδυσή σας; Στην ουσία μιλάμε για μια κατασκευή ηλεκτρονικού καταστήματος που όχι μόνο θα αυξήσει σε τεράστιο βαθμό τις πωλήσεις σας αλλά δεν θα χρειαστεί να πληρώσετε και τίποτα από την τσέπη σας.\nΠοιες είναι οι προδιαγραφές ένταξης στο συγκεκριμένο πρόγραμμα επιδότησης;\nΟι προδιαγραφές για την ένταξη στο πρόγραμμα επιδότησης eshop είναι αρκετές και περιλαμβάνει τόσο βασικά στοιχεία της εταιρείας όσο φυσικά και τα τεχνικά χαρακτηριστικά της ιστοσελίδας ηλεκτρονικού καταστήματος. Ειδικότερα, σύμφωνα με επίσημες ανακοινώσεις, το πρόγραμμα θα αφορά πολύ μικρές, μικρές και μεσαίες επιχειρήσεις οι οποίες διαθέτουν φυσικό κατάστημα και το οποίο ανέστειλε την λειτουργία του για τουλάχοστον μία ημέρα από τις 18 Μαρτίου 2020 λόγω των έκτακτων μέτρων αντιμετώπισης του κορωνοϊού.\nΒασική επίσης προϋπόθεση είναι και το αντικείμενο της εταιρείας, αφού όπως προαναφέραμε αφορά τις επιχειρήσεις λιανικού εμπορίου και συγκεκριμένα εκείνες που έχουν ως κύρια δραστηριότητά τους τον ΚΑΔ 47 ή τις υποκατηγορίες του. Μάλιστα, οι επιχειρήσεις χωρίζονται σε δύο μεγάλες κατηγορίες, τις υφιστάμενες, εκείνες δηλαδή που είχαν δημιουργήθηκαν έως και την 30/09/2019 και τις νεοσύστατες, εκείνες δηλαδή που δημιουργήθηκαν από 01/10/2019 έως 07/11/2020.\nΤέλος, σημαντική προϋπόθεση ένταξης στο πρόγραμμα ΕΣΠΑ για επιδότηση κατασκευής eshop είναι η ιστοσελίδα ηλεκτρονικού καταστήματος να έχει ήδη ολοκληρωθεί και να εξοφληθεί έως την ημέρα της υποβολής της αίτησης, η οποία αναμένεται να ανακοινωθεί μέσα στον Ιανουάριο 2021 και θα παρέχει προθεσμία 30 ημερών. Λέγοντας πως θα πρέπει να έχει ολοκληρωθεί η κατασκευή του eshop νοείται φυσικά και η εξόφληση του πλήρες ποσού καθώς και η λογιστικοποίηση του. Φυσικά και το eshop θα πρέπει να πληροί συγκεκριμένες προδιαγραφές, όπως άλλωστε κάθε επιδοτούμενη ιστοσελίδα του προγράμματος ΕΣΠΑ. Τα βασικά χαρακτηριστικά που θα πρέπει να περιλαμβάνονται στο eshop είναι:\nΑνάπτυξης της ιστοσελίδας σε δύο γλώσσες.\nΦιλικότητα του eshop για κινητά τηλέφωνα (mobile friendly) ή dedicated mobile version.\nΔυνατότητα εισόδου και περιήγησης από άτομα με ειδικές ανάγκες (ΑΜΕΑ).\nΝα συνοδεύεται από λογισμικά για Online παραγγελίες και πληρωμές.\nΠοιες δαπάνες καλύπτονται από την επιδότηση αυτή;\nΣτα πλαίσια της επιδότησης καλύπτεται ένα σύνολο δαπανών που αφορούν την κατασκευή του ηλεκτρονικού σας καταστήματος. Ειδικότερα, πέραν τις υπηρεσίες σχεδιασμού και ανάπτυξης ή αναβάθμισης της ιστοσελίδας σας, συμπεριλαμβάνεται και ένα σύνολο δαπανών που καλύπτονται στα πλαίσια του συγκεκριμένου προγράμματος ΕΣΠΑ. Δαπάνες μάλιστα που πραγματοποιήθηκαν από τις 18/03/2020 μέχρι και την υποβολή της τελικής αίτησης. Συγκεκριμένα:\nΗλεκτρονικοί υπολογιστές desktops και laptops καθώς και κάθε περιφερειακή συσκευή που απαιτείται για την λειτουργία του eshop (εκτυπωτές, εξοπλισμός δικτύου, Bar code readers, πληκτρολόγια και ποντίκια κλπ).\nΛογισμικά για λήψη διαδικτυακών παραγγελιών, διαχείριση του αποθέματος των προϊόντων σας, συστήματα πληρωμών κλπ.\nΠάγια έξοδα φιλοξενίας του ηλεκτρονικού σας καταστήματος (eshop hosting) καθώς και λειτουργικά συστήματα. Να σημειωθεί ότι επιτρέπεται κι η απόκτηση με την μορφή IAAS (Infrastructure as a Service).\nΠιστοποιητικά ψηφιακής πολιτικής ασφαλείας.\nΠως μπορώ να υποβάλω αίτηση για να ενταχθώ στο πρόγραμμα;\nΗ υποβολή των αιτήσεων δεν έχει ξεκινήσει ακόμα. Ωστόσο σύμφωνα με τις επίσημες πληροφορίες, από την ανακοίνωση της έναρξης των αιτήσεων, θα έχετε ένα περιθώρια 30 ημερών για να την υποβάλλετε. Μάλιστα, η υποβολή θα πραγματοποιηθεί από ειδική ηλεκτρονική πλατφόρμα η οποία θα αφορά το συγκεκριμένο πρόγραμμα επιδότησης eshop και θα απαιτεί ένα σύνολο δικαιολογητικών. Συγκεκριμένα, τα έγγραφα που θα πρέπει να συνοδεύουν την αίτησή σας για την ένταξη στο πρόγραμμα ΕΣΠΑ είναι:\nΚατάσταση ενεργών ΚΑΔ της επιχείρησης από την σελίδα gsis.gr.\nΗ ηλεκτρονική διεύθυνση του eshop σας προς απόδειξη της κατασκευής – αναβάθμισής της.\nΝόμιμα παραστατικά για την προμήθεια υπηρεσιών και εξοπλισμού που αφορά την δημιουργία ή γενικά την λειτουργία του ηλεκτρονικού σας καταστήματος.\nΦωτογραφίες του φυσικούς σας καταστήματος όπου θα πρέπει να διακρίνονται εμφανώς τα στοιχεία ταυτοποίησης και η χωροθέτηση.\nΕάν λοιπόν ενδιαφέρεστε και εσείς για κατασκευή ενός ηλεκτρονικού καταστήματος στα πλαίσια του συγκεκριμένου προγράμματος ΕΣΠΑ, μπορείτε να επικοινωνήσετε μαζί μας, αφήνοντάς μας όλα τα στοιχεία σας και πληροφορίες σχετικά με το eshop που επιθυμείτε να κατασκευάσετε.\nΕμείς, θα σας παρέχουμε όλη την απαραίτητη ενημέρωση και θα φροντίσουμε να αποκτήσετε ένα εντυπωσιακό και πλήρες λειτουργικό ηλεκτρονικό κατάστημα.\nΜε τον τρόπο αυτό, θα εξασφαλίσουμε τα βέλτιστα αποτελέσματα για την επένδυσή σας, συμβάλλοντας ταυτόχρονα στην περεταίρω ανάπτυξη της επιχείρησής σας.


Τα 10 καλύτερα ξενοδοχεία κοντά σε: Georgia Museum of Natural History\nΤα καλύτερα ξενοδοχεία κοντά σε: Georgia Museum of Natural History, Athens\nGeorgia Museum of Natural History: Διαβάστε κριτικές\nΣε οποιαδήποτε απόσταση από: Georgia Museum of Natural History\nΣτυλ Georgia Museum of Natural History: Όλα τα ξενοδοχεία Οικονομικό Μεσαίας κατηγορίας Οικολογικό Κατάλληλο για οικογένειες Ποιότητα-τιμή Επαγγελματικός σκοπόςΌλα\nGeorgia Museum of Natural History: Όλα τα ξενοδοχεία\nΦίλτροΣε οποιαδήποτε απόσταση από: Georgia Museum of Natural History\n1,7 χλμ. από Georgia Museum of Natural History\n1,8 χλμ. από Georgia Museum of Natural History\n1,9 χλμ. από Georgia Museum of Natural History\n2,0 χλμ. από Georgia Museum of Natural History\n2,1 χλμ. από Georgia Museum of Natural History\n2,2 χλμ. από Georgia Museum of Natural History\n2,4 χλμ. από Georgia Museum of Natural History\n3,5 χλμ. από Georgia Museum of Natural History\n3,7 χλμ. από Georgia Museum of Natural History\n3,9 χλμ. από Georgia Museum of Natural History\n4,5 χλμ. από Georgia Museum of Natural History\n5,4 χλμ. από Georgia Museum of Natural History


789+ Επιλογές στην Parimatch για το Φέγενορτν – Άλκμααρ | Goal News Cy\nBET789+ Επιλογές στην Parimatch για το Φέγενορτν - Άλκμααρ\n789+ Επιλογές στην Parimatch για το Φέγενορτν – Άλκμααρ\nΤεράστιο ντέρμπι θα διεξαχθεί το βράδυ της Πέμπτης 26/9/19 και ώρα 9:00μ.μ., όπου η Φέγενορτν φιλοξενεί την Άλκμααρ. Η Parimatch όπως πάντοτε, είναι και πάλι δίπλα στους ποδοσφαιρόφιλους, προσφέροντας περισσότερες από 789 επιλογές και τις καλύτερες αποδόσεις για να απολαύσετε τον αγώνα. Ο άσσος έχει απόδοση 2.14, η ισοπαλία 3.60 και το διπλό 3.25.\nΘα σκοράρουν και οι δύο ομάδες; Απόδοση (Ναι): 1.50\n4 3.50 1.27\n3 1.94 1.86\n2 1.25 3.75\nΦέγενορτν / Φέγενορτν 3.35\nΦέγενορτν / Ισοπαλία 12.5\nΦέγενορτν / Άλκμααρ 22.0\nΙσοπαλία / Φέγενορτν 5.80\nΙσοπαλία / Άλκμααρ 7.70\nΆλκμααρ / Φέγενορτν 19.0\nΆλκμααρ / Ισοπαλία 13.0\nΆλκμααρ / Άλκμααρ 5.20


Exp-trek Ορειβασία, Πεζοπορία, Οργάνωση κατασκήνωσης : 5ήμερη διάσχιση / βόρεια Πίνδος / Μέτσοβο - Μαυροβούνι - Βάλια Κάλντα - Βόβουσα - Δίστρατο - Σαμαρίνα - Σμόλικας - Πάδες # 100χλμ\n5ήμερη διάσχιση / βόρεια Πίνδος / Μέτσοβο - Μαυροβούνι - Βάλια Κάλντα - Βόβουσα - Δίστρατο - Σαμαρίνα - Σμόλικας - Πάδες # 100χλμ\nΣύντομα το αναλυτικό πρόγραμμα\n5ήμερη διάσχιση Βόρειας Πίνδου # 100km\n1. Μέτσοβο - Καταφύγιο Μαυροβουνίου / 2. Βάλια Κάλντα - Βοβούσα / 3. Βάλια Στάθη - Δίστρατο / 4. Γομάρα - Σαμαρίνα / 5. Σμόλικας - Πάδες\nΗ πενθήμερη πεζοπορική εξόρμηση διοργανώνεται στα πλαίσια της ανάδειξης των συρραπτόμενων πεζοπορικών διαδρομών που αποτελούν την χάραξη της ενιαίας γραμμής του προτεινόμενου μονοπατιού διάσχισης της μακροσκελούς οροσειράς της Πίνδου (Pindus Trail 600km) και πιο συγκεκριμένα το πέρασμα από την ενότητα 5 στη διάσχιση της βόρειας Πίνδου. Μέρος της διαδρομής είναι τμήμα της διεθνούς χάραξης του Ε6, ενώ πρόσφατα επιλέχθηκαν κάποια σκέλη της διαδρομής που συναντούμε τις 2 πρώτες μέρες (Μέτσοβο - Βάλια Κάλντα) για τη διοργάνωση ετήσιου Ultra αγώνα ορεινού τρεξίματος που λαμβάνει αφετηρία και τερματισμό στο Μέτσοβο.\nΣτόχος μας είναι η προβολή της προτεινόμενης πεζοπορικής διαδρομής, περιηγούμενοι από χωριό σε χωριό αναδεικνύοντας το παρθένο περιβάλλον & οικοσύστημα της βόρειας Πίνδου, αλλά και την κουλτούρα των Βλάχων της περιοχής.\nΣκοπός μας είναι να μετακινηθούμε πεζοί στις πανέμορφες φρεσκοσυντηρημένες περιπατητικές διαδρομές που συνδέουν τα γραφικά, απομονωμένα βλαχοχώρια ενισχύοντας την τοπική οικονομία και το ηθικό των λιγοστών κατοίκων μέσα από περιπατητικές δράσεις που προωθούν το κάλλος και την παράδοση των ορεινών οικισμών, που συναντούμε στον άξονα της πολυήμερης διάσχισης που για την ώρα εξυπηρετεί με σχετική σαφήνεια και ασφάλεια τους περιπατητές που την επιλέγουν.\nΑΝΑΛΥΤΙΚΟ ΠΡΟΓΡΑΜΜΑ ΔΙΑΣΧΙΣΗΣ\n1η μέρα, Τρίτη 15/9: Άφιξη στο Μέτσοβο & ανάβαση στο καταφύγιο Μαυροβουνίου: 15χλμ / 5 ώρες\n-Άφιξη: 12:00 – 13:00μμ\n-Εκκίνηση πεζοπορίας: 14:30μμ\nΗ εκκίνηση της 5ήμερης διάσχισης ξεκινά την Τετάρτη το μεσημέρι από την κεντρική πλατεία του Μετσόβου. Η διαδρομή που θα ακολουθήσουμε είναι μια νέα συρραφή μονοπατιών που εξυπηρετεί την πιο σύντομη πεζοπορική σύνδεση του χωριού με το Μαυροβούνι και τον πυρήνα του δρυμού στην Βάλια Κάλντα.\nΣταδιακά και με ήπιες κλήσεις, η διαδρομή κινείται σε αρκετά βατό τερέν και αναδεικνύει όλα τα πεδία που περιβάλλουν την περιοχή του Μετσόβου, καθώς μας κατευθύνει βόρεια στα υποαλπικά δάση & λιβάδια της περιοχής, την λίμνη των πηγών του Άωου ποταμού, ενώ έπειτα ανηφορίζει για το Μαυροβούνι και το καταφύγιο που βρίσκεται χτισμένο σε υψόμετρο 1835 μέτρων, προσφέροντας υπέροχη θέα!\nΣτο καταφύγιο θα οργανωθεί η 1η μας διανυκτέρευση από την ομάδα υποστήριξης που θα μεταφέρει καθ’ όλη την διάρκεια της διάσχισης τον εξοπλισμό διανυκτέρευσης, τις ατομικές μας χειραποσκευές και τα σκεύη εστίασης μαζί με φρέσκα προϊόντα για τη διατροφή μας.\n*το καταφύγιο Μαυροβουνίου βρίσκεται εκτός λειτουργίας, ωστόσο ο χώρος προσφέρεται για σύντομη παραμονή σε κρεβάτια εντός ή κατασκηνωτική διανυκτέρευση.\n2η μέρα, Τετάρτη 16/9: Μαυροβούνι - Αρκουδόρεμα (Βάλια Κάλντα)- Βοβούσα: 24χλμ / 10 ώρες\n-Πρωινό ξύπνημα: 6:00\n-Πρωινό γεύμα: 6:30\nΑπό το καταφύγιο στα 1836μ ξεκινάμε με ήπιες κλήσεις την σύντομη διαδρομή ανάβασης για την κορυφή Φλέγγα 2156μ (2 ώρες). Ακολουθούμε καλογραμμένο μονοπάτι διασχίζοντας τα οροπέδια του Μαυροβουνίου με τα αιωνόβια ρόμπολα και την υπέροχη θέα στη λίμνη των πηγών του Άωου ποταμού και τα βουνά που βρίσκονται νοτιότερα (Περιστέρι, Τζουμέρκα, Τσούκα Ρόσσα, Μιτσικέλι & Τόμαρος).\nΦτάνοντας την κορυφή θα κάνουμε ένα σύντομο διάλλειμα για να απολαύσουμε το πανόραμα των παρθένων τοπίων της βόρειας και κεντρικής Πίνδου. Όλα τα μεγάλα βουνά της Ηπείρου και της Δυτ. Μακεδονίας διακρίνονται καθαρά από την Φλέγγα, (Τύμφη, Σμόλικας, Νεμέρτσικα, Βασιλίτσα κ.α.) ενώ άμεση θέα έχουμε καθώς κοιτάμε χαμηλότερα προς την κοιλάδα της ``Βάλια Κάλντα`` και τις δίδυμες αλπικές λίμνες που σχηματίζονται στα 1920 & 1950μ σε ανισόπεδες μικρές λεκάνες ακριβώς κάτω και Β.Α. από την κορυφή.\nΑκολουθεί κατάβαση και πέρασμα από τις αλπικές λίμνες της Φλέγγας. Από κει θα ακολουθήσουμε κατηφορικό μονοπάτι που κινείται με βόρεια κατεύθυνση μέσα από δάσος οξυάς, σφένδάμης και πεύκης ως το Αρκουδόρεμα (1200υψμ) χαμηλά στον πυρήνα του δρυμού. Από τον πυρήνα συνεχίζουμε ακολουθώντας μια ήπια, εκπληκτική παραποτάμια διαδρομή ως τη σμίξη των ποταμών Αρκουδόρεμα & Άωου.\nΗ διαδρομή της διάσχισης από το καταφύγιο ως το γραφικό χωριό της Βοβούσας είναι αρκετά δημοφιλής, πανέμορφη και σχετικά εύκολη, παρά το μεγάλο χιλιομετρικό της ανάπτυγμα. Δεν έχει σημαντικές υψομετρικές διαφορές, είναι αρκετά σκιερή και απορρέει καθαρές πηγές με πόσιμο νερό ανά τακτά διαστήματα.\nΦτάνοντας χαμηλά στο ύψος του πυρήνα, συνεχίζουμε την πεζοπορία μας με κατεύθυνση πλέον βορειοδυτική και ακολουθούμε παράλληλη πορεία τέμνοντας 3 φορές το Αρκουδόρεμα. Καθώς εισχωρούμε στα στενά περάσματα της κοιλάδας, θα μας δοθεί η ευκαιρία να κάνουμε στάση για μια δροσιστική βουτιά στις βάθρες που δημιουργούν οι καταρράκτες του ρέματος μέσα σε ένα τοπίο άγριας και σπάνιας ομορφιάς!\nΑπό κει συνεχίζουμε με προορισμό την σμίξη των ποταμών Αρκουδόρεμα και Άωου για να βρεθούμε σε παρόχθιο μονοπάτι που οδηγεί σταδιακά στο χωριό της Βοβούσας.\n*Η διανυκτέρευση θα γίνει σε ξενώνα εντός του οικισμού / φαγητό σε ταβέρνα στην πλατεία.\n3η μέρα, Πέμπτη 17/9: Βοβούσα - Βάλια Στάθη - Δίστρατο: 16χλμ / 6 ώρες\n-Πρωινό ξύπνημα: 7:30\n-Πρωινό γεύμα: 8:00\n-Εκκίνηση πεζοπορίας: 8:30\nΤην τρίτη ημέρα της διάσχισης θα ακολουθήσουμε ένα άγνωστο μονοπάτι για πολλούς, μέρος της διεθνούς χάραξης του μονοπατιού Ε6 που διατρέχει την χώρα μας από δύση προς ανατολή. Η διαδρομή είναι πανέμορφη μέσα σε ένα πυκνό δάσος πεύκης, οξυάς, σφενδάμου και άγριων καρποφόρων δέντρων.\nΤο μεγαλύτερο σκέλος της διαδρομής μας ακολουθεί παράλληλη πορεία με τον σχηματισμό της απομονωμένης κοιλάδας του μεγάλου ποταμού της περιοχής Άωου, ενώ τρία χαμηλότερης ροής ρέματα που θα χρειαστεί να προσπεράσουμε χύνονται στην κοίτη του.\nΌλη η διαδρομή είναι υπέροχη με θέα στα γύρω βουνά και ιδιαίτερα στις ψηλές κορφές του Σμόλικα όπου και στοχεύουμε τις επόμενες ημέρες. Μία μέτριου βαθμού δυσκολίας διαδρομή γεμάτη εκπλήξεις που για χρόνια παρέμεινε κλειστή λόγω πυκνής βλάστησης με αποτέλεσμα να είναι άγνωστη στο πεζοπορικό κοινό. Η ``Βάλια Στάθη``, ένα από τα τμήματα που θα διασχίσουμε κάπου στα μισά της πορείας μας είναι το κρυφό στολίδι της περιοχής και ένας απ` τους σημαντικότερους βιότοπους της καφέ αρκούδας στην χώρα μας.\nΑπό το βαθύτερο σημείο της διαδρομής μας στην κοιλάδα, θα αρχίσουμε να ανηφορίζουμε για την θέση Σκρίου (σκάλα στα βλάχικα) και έπειτα από αρκετό χρόνο απολαυστικής πεζοπορίας στα παρθένα δάση της Λάκκας του Άωου καταλήγουμε στο καταπράσινο χωριό Δίστρατο ολοκληρώνοντας έτσι και αυτή την πορεία διάσχισης!\n*Η διανυκτέρευση θα γίνει σε κεντρικό ξενώνα / φαγητό στην πλατεία του χωριού.\n4ή μέρα, Παρασκευή 18/9: Δίστρατο - Γομάρα - Σαμαρίνα: 16 χλμ / 6ώρες\n-Πρωινό ξύπνημα: 7:00\n-Πρωινό γεύμα: 7:30\n-Εκκίνηση πεζοπορίας: 8:15\nΗ διαδρομή διασχίζει ένα απ’ τα πιο παρθένα και άγρια δάση της χώρας μας και περνά απ` το γεωγραφικό διαμέρισμα της Ηπείρου στην Δυτική Μακεδονία όπου και ανήκει η Σαμαρίνα. Το μονοπάτι που ακολουθούμε βρίσκεται στις πλαγιές της Γομάρας δυτικά της Βασιλίτσας και ακριβώς απέναντι από την θρυλική Βάλια Κίρνα (κοιλάδα του διαβόλου) των βλάχων της Σαμαρίνας και του Διστράτου. Είναι ένα από τα πιο απομονωμένα σημεία της χώρας με ιδιαίτερο οικοσύστημα και εικόνες σπάνιας ομορφιάς!\nΜαυρόπευκα και αιωνόβια ρόμπολα στέκουν αγέρωχα στις πλαγιές του βουνού που τραβερσάρει το μονοπάτι που θα ακολουθήσουμε. Το θέαμα είναι μοναδικό καθώς οι βαθιές χαράδρες της περιοχής σε συνδυασμό με το αλπικό τοπίο του Σμόλικα συνθέτουν εικόνες απαράμιλλης ομορφιάς που εντυπωσιάζουν τον επισκέπτη. Αφήνοντας τις πλαγιές της Γομάρας και έχοντας καλύψει τα 13 χιλιόμετρα της διαδρομής σε περίπου 5 ώρες, συναντούμε το Σαμαρινιώτικο ποτάμι. Στο πέρασμα του ανηφορίζουμε για το ξωκλήσι της Μεταμόρφωσης του Σωτήρα και το παλιό μοναστήρι της Αγ. Παρασκευής ή επιλέγουμε να κινηθούμε εναλλακτικά δίνοντας και μια άλλη προοπτική στη διάσχιση!\nΣτο Σαμαρινιώτικο ποτάμι μας δίνεται η δυνατότητα να ακολουθήσουμε ασφαλές πορεία 2 - 2,5 ωρών εντός της κοίτης του ποταμού ως το χωριό της Σαμαρίνας εμπλουτίζοντας την διαδρομή με εικόνες άγριας ομορφιάς περνώντας από τα πιο άβατα σημεία της περιοχής!\n**Από τη Μονή η κίνηση για Σαμαρίνα γίνεται για την ώρα από ασφαλτόδρομο μήκους 2,5 χλμ λόγω της εκκρεμούς διάνοιξης του υπόλοιπου τμήματος που δύναται να συνδέει την Αγ. Παρασκευή με τη Σαμαρίνα.\n*Διαμονή σε κεντρικό ξενώνα και φαγητό σε ταβέρνα στην πλατεία.\n5ή μέρα, Σάββατο 19/9: Σαμαρίνα – Σμόλικας – Πάδες: 24 χλμ / 10 - 12 ώρες\nΤέλος, θα ολοκληρώσουμε την πενθήμερη εξόρμηση διασχίζοντας τον μεγαλοπρεπή Σμόλικα, το 2ό ψηλότερο βουνό της χώρας μας φτάνοντας τα 2637μ υψόμετρο.\n-Πρωινό ξύπνημα: 5:00\n-Πρωινό γεύμα: 5:30\n-Εκκίνηση πεζοπορίας: 6:00\nΚάπου εδώ αφήνουμε το Ε6 μονοπάτι και ανηφορίζουμε από την πλατεία της Σαμαρίνας για τα αλπικά λιβάδια περνώντας μέσα από δάσος μαύρης πεύκης και πανύψηλα ρόμπολα.\nΒγαίνοντας ψηλά κινούμαστε πλέον νοτιοδυτικά. Αρχικά συναντούμε και προσπερνούμε τις κορφές ``Μόσιες`` (γριές στα βλάχικα) διασχίζοντας μια ξεχωριστή λεκάνη με δολίνες και πηγές ως και τα 2500μ.\nΣτην συνέχεια ακολουθούμε τραβερσαριστό μονοπάτι που μας κατευθύνει στην ψηλότερη κορφή του βουνού. Θα χρειαστούν 7 -8 ώρες για να πιάσουμε την κορυφή του βουνού πριν αρχίσουμε την κατάβαση στον τελικό προορισμό και τερματισμό της διάσχισης.\nΤο θέαμα απ` την κορυφή του Σμόλικα είναι απερίγραπτο καθώς τον μεγαλοπρεπή όγκο του τον κυκλώνουν καλοσχηματισμένα, ψηλά βουνά, όπως η Τύμφη, η Τραπεζίτσα, η Νεμέρτσικα, ο Γράμμος και το Βόιο, που διακρίνονται καθαρά ως και τα Ελληνοαλβανικά σύνορα.\nΚατηφορίζοντας απ την κορυφή θα πέσουμε στην Δρακόλιμνη «Λύγκα» που σχηματίζεται στα 2150υψμ και είναι μια από τις λιγοστές αλπικές λίμνες της χώρας και τόπος κατοικίας του προστατευόμενου αλπικού τρίτωνα. Η κατάβαση από τη Δρακόλιμνη στους Πάδες γίνεται μέσα από πευκόδασος και διαρκεί περίπου 3 ώρες ως την πλατεία του χωριού.\nΗ ορεινή περιοχή που θα διασχίσουμε και τις 5 ημέρες θεωρείται ύψιστης οικολογικής σημασίας. Τις τελευταίες δεκαετίες διατηρεί ιδιαίτερη χλωρίδα & πανίδα και λόγω της περιορισμένης ανθρώπινης παρουσίας & παρέμβασης, αποτελεί ένα από τα σημαντικότερα καταφύγια άγριας ζωής στην Ελλάδα!\n*Διαμονή και φαγητό στον ξενώνα της πλατείας του χωριού. (2όροφες κουκέτες σε δωμάτια των 4 ατόμων)\n*Τέλος διάσχισης / Συνολικό ανάπτυγμα διαδρομής 100km.\nΚυριακή 20/9: Ημέρα αναχώρησης.\n-Πρωινό γεύμα: 8:30\n-Αναχώρηση για Μέτσοβο: 10:00πμ\nΚόστος συμμετοχής ανά άτομο ορίζουμε τα 400 ευρώ και περιλαμβάνει τα εξής:\nΑμοιβές 2 συνοδών πεζοπορίας.\n4 διανυκτερεύσεις σε ξενώνες.\nΑμοιβές οδηγού /όχημα υποστήριξης.\nΚαθημερινό πρωινό & πρόγευμα.\n1 πλήρες γεύμα στην 1ή διανυκτέρευση.\n2,5 ώρες μετακίνηση με λεωφορείο από Πάδες στο Μέτσοβο.\n* Στο ποσό δε συμπεριλαμβάνονται τα έξοδα μετακίνησης από και προς τις πόλεις διαμονής σας.\n* Η συμμετοχή διασφαλίζεται προκαταβάλλοντας το ποσό των 100 ευρώ, ενώ η εξόφληση γίνεται με την άφιξη στην αφετηρία λίγο πριν την εκκίνηση.\nΣε περίπτωση ακύρωσης της συμμετοχής, η προκαταβολή θα επιστρέφεται (ισχύει για ακυρώσεις που θα γίνουν έγκαιρα, και όχι μετά τις 7/9, δηλαδή την τελευταία εβδομάδα πριν την εκκίνηση της διάσχισης)\nΑΠΑΡΑΙΤΗΤΟΣ ΕΞΟΠΛΙΣΜΟΣ ΠΕΖΟΠΟΡΙΑΣ\n-Κατάλληλος ρουχισμός θερινής πεζοπορίας: διαπνέον μπλούζες και κάλτσες, παντελόνι (κατά προτίμηση διαιρούμενο), αντιανεμικό/αδιάβροχο jacket ή πόντζο, καπέλο & γυαλιά ηλίου (+ αντηλιακή κρέμα), παντόφλες, επιπλέον ρουχισμός.\n-Ορειβατικό σακίδιο 30+ λίτρων για τις πεζοπορίες μας + 1 επιπλέον χειραποσκευή (μέχρι 60lt) για τον υπόλοιπο ρουχισμό και προσωπικά αντικείμενα που θα μεταφέρονται με το όχημα υποστήριξης.\n-Ράβδοι στήριξης (Μπατόν).\n-Υδροδοχείο χωρητικότητας 2lt.\nΕξοπλισμός διανυκτέρευσης 1ης βραδιάς\nΥπνόσακος εως -1 βαθμούς maximum\n* Για όσους δεν διαθέτουν τον κατάλληλο εξοπλισμό θα υπάρχει διαθέσιμος κατόπιν έγκαιρης ενημέρωσης του συμμετέχων προς τη διοργάνωση.\nΑποστόλης Τσιμπανάκος: 6980682589\nΚαταθέσεις στην Εθνική τράπεζα ~ αριθμός λογαριασμού 201/ 005000-89\nHiking network development


Στην Ιταλία για το Παγκόσμιο Κύπελλο σταθερού στόχου η Κορακάκη: Δείτε όλο το πρόγραμμα της Δραμινής Ολυμπιονίκη! - SportsAddict.gr - Αθλητικά νέα της Θράκης\nΑρχική ΑΛΛΑ ΣΠΟΡ Στην Ιταλία για το Παγκόσμιο Κύπελλο σταθερού στόχου η Κορακάκη: Δείτε όλο το πρόγραμμα της Δραμινής Ολυμπιονίκη!\nΣτην Ιταλία για το Παγκόσμιο Κύπελλο σταθερού στόχου η Κορακάκη: Δείτε όλο το πρόγραμμα της Δραμινής Ολυμπιονίκη!\nΔημοσιεύτηκε από: Βλαδίμηρος Αρζίδηςon: 05 Οκτώβριος, 2016 17:04 Κατηγορία: ΑΛΛΑ ΣΠΟΡ, ΚΥΡΙΑΔεν υπάρχουν σχόλια\nΣτην Ιταλία και συγκεκριμένα στην Μπολόνια βρίσκεται από χθες η Ελληνίδα χρυσή και χάλκινη Ολυμπιονίκης, Άννα Κορακάκη, η οποία θα λάβει μέρος στο Παγκόσμιο Κύπελλο Σκοποβολής, του οποίου το αγωνιστικό σκέλος θα διεξαχθεί στην ιταλική πόλη, από σήμερα Τετάρτη (05/10) ως την Κυριακή (09/10). Για χθες Τρίτη ήταν προγραμματισμένες οι αφίξεις των αθλητών, ενώ για την Δευτέρα (10/10) οι αποχωρήσεις.\nΗ Άννα Κορακάκη μετέβη στην Ιταλία φυσικά μετά του προπονητή και πατέρα της, Τάσου Κορακάκη, εμ τις ελπίδες για μία νέα μεγάλη διάκριση να είναι ιδιαίτερα αυξημένες, μετά την τεράστια επιτυχία της Δραμινής αθλήτριας στους Ολυμπιακούς του Ρίο. Οι επιτυχίες του Ρίο μάλιστα, έφεραν την Κορακάκη στην κορυφή της λίστας της Παγκόσμιας Ομοσπονδίας, όσον αφορά το αεροβόλο πιστόλι των 25μέτρων. Στο αγώνισμα αυτό η Κορακάκη θα λάβει μέρος, μεθαύριο Παρασκευή (07/10) στις 16:30 ώρα Ελλάδας (15:30 Ιταλίας).\nΜία μμέρα αργότερα, η Δραμινή Ολυμπιονίκης στις 14:30 ώρας Ελλάδος (13:30 τοπική) θα αγωνιστεί στα 100μ. αεροβόλο πιστόλι, όπου στο Ρίο είχε λάβει την τρίτη θέση και το χάλκινο μετάλλιο, ενώ βρίσκεται στην 3η θέση επίσης της λίστας της Παγκόσμιας Ομοσπονδίας στο συγκεκριμένο άθλημα, πίσω απ’ τις Μενξούε Ζανγκ (Κίνα) και την Ρωσίδα, Βιταλίνα Μπατσαράσκινα.\nΣτους αγώνες θα λάβουν μέρος οι 99 καλύτεροι αθλητές της σεζόν από 34 διαφορετικές χώρες, με το εισιτήριο για αυτή την μεγάλη διοργάνωση της ISSF να παίρνουν 1) οι καλύτεροι σκοπευτές της σεζόν που προκρίθηκαν μέσα από τα τέσσερα Παγκόσμια Κύπελλα 2016 (Μπανγκόκ, Ρίο, Μόνακο και Μπακού). 2) οι Ολυμπιονίκες του Ρίο και 3) οι Παγκόσμιοι Πρωταθλητές του τελικού 2015.\nΑξίζει μάλιστα να αναφερθεί πως η Άννα Κορακάκη έλαβε και πέρσι μέρος στο Παγκόσμιο Κύπελλο, γεγονός που αποδεικνύει πως βρισκόταν στην αφρόκρεμα και πριν την Ολυμπιάδα.\nΑν μάλιστα καταφέρει και ανέβει στο βάθρο σε μια ακόμη μεγάλη διοργάνωση, δύο μήνες μετά την Ολυμπιάδα, θα μιλάμε για μία ονειρική σεζόν για την ίδια ….\nTags: ΑΝΝΑ ΚΟΡΑΚΑΚΗΚΟΡΑΚΑΚΗΜΠΟΛΟΝΙΑΠΡΟΓΡΑΜΜΑ\nΈχασε και στο δεύτερο φιλικό με την Neftohimik η Ορεστιάδα\nΘετικά δείγματα γραφής από Δημοκρίτειο και Κύκλωπες στο μεταξύ τους φιλικό\n19 Οκτώβριος, 2019 20:00\nΧρυσό μετάλλιο στους Ευρωπαϊκούς Αγώνες του Μινσκ για την Άννα Κορακάκη!\nΑργυρό μετάλλιο για την Κορακάκη στους Ευρωπαϊκούς Αγώνες του Μινσκ!\n23 Ιουνίου 2019 15:24\n«Χρυσή» και στο Παγκόσμιο του Μονάχου η Κορακάκη!\n29 Μαΐου 2019 17:18\nΑΡΗΣ ΑΒΑΤΟΥ BET ΕΠΣ ΞΑΝΘΗΣ ΕΘΝΙΚΗ ΟΜΑΔΑ ΑΚΑΔΗΜΙΑ ΕΠΣ ΕΒΡΟΥ ΕΠΣ ΘΡΑΚΗΣ ΑΣΠΙΔΑ ΞΑΝΘΗΣ ΠΑΟΚ WOMEN SPORTS Α' ΕΠΣ ΘΡΑΚΗΣ ΟΛΥΜΠΙΑΚΟΣ ΕΘΝΙΚΟΣ ΑΛΕΞΑΝΔΡΟΥΠΟΛΗΣ ΔΟΞΑ ΠΡΟΣΚΥΝΗΤΩΝ ΑΟ ΞΑΝΘΗ ΓΑΣ ΚΟΜΟΤΗΝΗ ΟΡΦΕΑΣ ΞΑΝΘΗΣ FOXBET ΑΕ ΚΟΜΟΤΗΝΗΣ ΠΑΝΘΡΑΚΙΚΟΣ


ΦΩΤΟΧΡΩΜΑΤΙΚΆ ΑΘΛΗΤΙΚΆ ΓΥΑΛΙΆ ΗΛΊΟΥ SIROKO K3 DARK | SIROKO\nΠαραγγείλετε μέσα σε 4 ώρες και θα σας παραδοθούν μεταξύ Τετάρτη 25 και Πέμπτη 26 Μάιος\nK3 PhotoChromic Dark αθλητικά γυαλιά ηλίου. Βελτιστοποιημένη απόδοση που παρέχεται από το εξαιρετικά ελαφρύ πλαίσιο PC τους μόλις 27 γραμμαρίων και τους Special TAC 1.2 εναλλάξιμους πολωμένους φωτοχρωμικούς φακούς τους. Όλα τα στυλ στη συλλογή K3 PhotoChromic βασίζονται στο σύστημα εξαερισμού DrySky+ μας για να εγγυώνται εξαιρετική όραση σε κάθε κατάσταση. Αυτό το προϊόν περιλαμβάνει σκληρή θήκη PU, θήκη μικροϊνών και ανταλλακτικά λαστιχάκια για τους βραχίονες και τα επιρρίνια. Διαθέσιμα αξεσουάρ K3: φωτοχρωμικοί φακοί, οπτικό κλιπ TR90, φακοί ομίχλης και διάφανοι φακοί.


5 κρυμμένες παραλίες της Αττικής για ήσυχες βουτιές\nΕυτυχώς, υπάρχουν κάποιες παραθαλάσσιες γωνιές που, για τον ένα ή τον άλλο λόγο, δεν προσελκύουν τα πλήθη. Ελπίζουμε να ισχύει ακόμα καιι να μην τις έχουν ανακαλύψει πολλοί!\nΟρίστε 5 από αυτές για να κάνετε τις φετινές βουτιές σας... >>\nΛίγο πιο νότια από την παραλία των Αγίων Αποστόλων, υπάρχει ένας κολπίσκος με νερά γαλαζοπράσινα από το χρώμα των πεύκων που φτάνουν μέχρι την αμμουδιά. Αν και η πρόσβαση είναι εφικτή μόνο με σκάφος ή περπάτημα μέσα από ένα μικρό φαράγγι, αξίζει τον κόπο και θα σας αποζημιώσει για την… περιπέτεια.\nΚοντά στην Αγιά Μαρίνα, στον οικισμό Αλθέα, θα συναντήσετε μια υπέροχη μικρή παραλία με βότσαλο και καθαρά νερά. Το μόνο που έχετε να κάνετε είναι να κατεβείτε τα λίγα σκαλάκια που έδωσαν και το όνομά τους στο μέρος. Μετά, απλώς αράξτε και απολαύστε την καλοκαιρινή σας εξόρμηση-αστραπή στην Αθηναϊκή Ριβιέρα.\nΔασκαλειό, 2ο λιμανάκι\nΚοντά στον μικρό παραθαλάσσιο οικισμό του Δασκαλειού, νότια της Κακιάς Θάλασσας, θα συναντήσετε ένα κολπάκι με άμμο, βότσαλα και πεντακάθαρα νερά. Αν και έχει πλέον το beach bar του, η πρόσβαση και το πάρκινγκ δεν είναι από τα ευκολότερα στην Αττική και έτσι σπάνια θα το πετύχετε θορυβώδες και με πολύ κόσμο.\nΜετά από μια επίσκεψη στο Ναό του Ποσειδώνα, κατευθυνθείτε στο Λαύριο και ακολουθήστε την πινακίδα «Ακρωτήρι». Περπατήστε το μονοπάτι που κατεβαίνει προς τη θάλασσα και θα βρεθείτε στη μικροσκοπική παραλία που είναι γνωστή ως «Τσίου». Σ’ αυτήν την απόμερη γωνιά της Αττικής με την άγρια ομορφιά, το μόνο που μπορεί να σπάσει τη γαλήνη είναι ο παφλασμός από τις βουτιές σας.\nΥπό το βλέμμα της γραφικής εκκλησίτσας της Παναγιάς της Καταφυγιώτισσας, λίγο μετά το Θυμάρι, βρίσκονται δύο δίδυμοι κολπίσκοι με βότσαλο και καταγάλανα νερά που σας περιμένουν να χαλαρώσετε στην αγκαλιά τους. Μην παραλείψετε να περάσετε και από το ξωκλήσι για να ρίξετε μια ματιά στις πρωτότυπες τοιχογραφίες του Δημήτρη Μυταρά.\nΑκολούθησε μας στο>> Facebook\nTAGS : Viral Αθήνα Καλοκαίρι Παραλίες


Amfipoli News: ΔΕΛΦΟΙ - Όταν το άγαλμα του Αντίνοου ήρθε στο φως\nΟ Αντίνοος είναι άγαλμα της ρωμαϊκής περιόδου του οποίο βρέθηκε στους Δελφούς, κοντά στον ναό του Απόλλωνα. Η κατασκευή του χρονολογείται γύρω στο 130 μ.Χ.\nΣυντετριμμένος από το θάνατο του Αντίνοου, ο Αδριανός που ήταν ένθερμος οπαδός της κλασικής ελληνικής αρχαιότητας αλλά και ευεργέτης πολλών ελληνικών ιερών και πόλεων, μεταξύ αυτών και του ιερού των Δελφών, διέταξε να στηθούν αγάλματα του όμορφου μα άτυχου νέου, που τόσο είχε αγαπήσει, σε όλα τα ιερά και τις πόλεις, σε κάθε γωνιά της αυτοκρατορίας του.\nΔιέταξε ακόμη την καθιέρωση διεξαγωγής αγώνων προς τιμήν του Αντίνοου που από τότε δοξάστηκε και λατρεύτηκε σαν θεός. Έτσι, το άγαλμα του Αντίνοου στήθηκε και στο ιερό των Δελφών, μετά τον θάνατό του, το 130 μ.Χ., αποτελώντας ένα από τα ωραιότερα και εντυπωσιακότερα λατρευτικά αγάλματα.\nΤο 1894, κατά τη διάρκεια ανασκαφών στον αρχαιολογικό χώρο των Δελφών, το άγαλμα του Αντίνοου βρέθηκε όρθιο επάνω στο βάθρο του, δίπλα στον τοίχο ενός πλίνθινου δωματίου, κοντά στον ναό του Απόλλωνα. Από τα ρωμαϊκά νομίσματα που κόπηκαν προς τιμήν του Αντίνοου, προέρχεται η πληροφορία πως το άγαλμα συνοδευόταν από το προσωνύμιο «προπυλαίος», η οποία οδηγεί στο συμπέρασμα ότι αρχικά είχε τοποθετηθεί στην είσοδο του ιερού.\nΑργότερα, αφού υπέστη φθορά και έσπασε στο σημείο του γόνατου, χρειάστηκε να μεταφερθεί πιο κοντά στον ναό του Απόλλωνα, σε ένα είδος παρεκκλησιού, όπου και βρέθηκε ύστερα από ανασκαφές, σε σχετικά καλή κατάσταση. Τα εξιδανικευμένα χαρακτηριστικά του καθώς και η έντονη στίλβωση της μαρμάρινης επιδερμίδας του με λάδι (η οποία το βοήθησε να διασωθεί λαμπερό και καλοδιατηρημένο), είναι ενδεικτικά της εποχής του Αδριανού\nΤο κεφάλι του νέου γέρνει στο πλάι με περισυλλογή και στα πυκνά μαλλιά του, που πέφτουν στο μέτωπο και τα μάγουλα δίνοντας έναν πένθιμο τόνο στη μορφή του, διακρίνονται οι τρύπες που στερέωναν ένα χάλκινο δάφνινο στεφάνι. Τα ματιά του «εκφράζουν μια βαθιά μελαγχολία, σα να καθρέφτιζαν ακόμα στην υγρότητά τους το ποτάμι που βρήκε το θάνατο ο μυστικόπαθος νέος».\nΤο κορμί του με την ηρωική- θεϊκή γυμνότητα θέλει να πλησιάσει τις αθλητικές κλασικές μορφές, αλλά δεν έχει την πνοή των προτύπων του, που νοσταλγικά αναζητεί η τέχνη του αδριάνειου κλασικισμού. Ο Αντίνοος, με το ονειροπόλο βλέμμα του, είναι σαν να ατενίζει όχι μόνο το δικό του θλιβερό τέλος, αλλά και έναν κόσμο που δύει χωρίς επιστροφή.


Έβαλαν δίπλα δίπλα Πανούση και… Νταλάρα στη «Λυσσασμένη γάτα»\n22-11-2017 | 12:24μμ\n❱❱ Ούτε ψύλλος στον κόρφο τους… Μια αναπάντεχη συνάντηση είχαν ο Τζίμης Πανούσης και…… η Αννα Νταλάρα, με τον φωτογραφικό φακό να αποκαλύπτει την ξινίλα και των δύο στα πρόσωπά τους γι’ αυτή τη συγκυρία.\nΟ εκκεντρικός καλλιτέχνης -που συνοδευόταν από τη μικρή κόρη του Φωτεινή- και η σύζυγος του Γιώργου Νταλάρα κάθισαν πλάι πλάι στο θέατρο Θησείον, στην επίσημη πρεμιέρα της παράστασης «Λυσσασμένη γάτα» με πρωταγωνιστές τους Νικήτα Τσακίρογλου, Ορέστη Τζιόβα, Μαρία Κίτσιου και Ελένη Κρίτα.\nΟπως φαίνεται καθαρά στην εικόνα που δημοσιεύουμε, μεταξύ των δύο πλευρών δεν υπάρχει καμία επαφή, ενώ θα λέγαμε ότι από τη μεριά της κυρίας Νταλάρα τα πράγματα είναι μάλλον λίγο πιο απόμακρα. Να θυμίσουμε ότι μεταξύ του συζύγου της Γιώργου Νταλάρα και του Τζίμη Πανούση υπάρχει μια μεγάλη κόντρα που κρατά από το 1997, όταν ο δεύτερος, στη διάρκεια σατιρικής μουσικής παράστασής του, εμφάνιζε σε βίντεο τον πρώτο να τραγουδά και να τρέχουν χρήματα από το στόμα του.\nΤο γεγονός αυτό οδήγησε τον τραγουδιστή στην απόφαση να σύρει στα δικαστήρια τον σατιρικό καλλιτέχνη. Αρχικά, το δικαστήριο απαγόρευσε στον Τζίμη Πανούση να αναφέρεται στο όνομα του Γιώργου Νταλάρα. Σε αντίθετη περίπτωση θα πλήρωνε 1.000.000 δραχμές.\nΟ Πανούσης, όμως, δεν πτοήθηκε και συνέχισε να κάνει το δικό του. Μάλιστα, συνήθιζε να λέει σε επόμενες παραστάσεις του: «Τώρα μου ήρθε να ξοδέψω 3.000.000 δραχμές: Νταλάρας, Νταλάρας, Νταλάρας!» Το 2016 ο Νταλάρας σε συνέντευξή του, είχε πει χαρακτηριστικά για τη διαμάχη τους: «Του έκανα μια αγωγή και καταδικάστηκε. Τα λεφτά δεν του τα πήρα. Μου είπαν να του πάρω το σπίτι και είπα “όχι, εμένα με ενδιαφέρει το ηθικό στοιχείο”». Το σίγουρο είναι ότι εκείνος που κανόνισε τις θέσεις στην προχθεσινή θεατρική πρεμιέρα δεν είχε υπόψη του το παραπάνω «καυτό» ιστορικό.


Παιχνίδι Σκούρα σύμβολα. Παίξτε online δωρεάν\nHTML5 παιχνίδι Spot Περιπέτεια 7 χρόνια Αγόρια δράσης Έξοδος από το δωμάτιο Αγώνας για τα αγόρια Παιδιά αγώνα Τα παιδιά ντύνονται για τα κορίτσια Τα παιδιά Χρωματισμός Χειμώνας Έξυπνος Ψάξτε για στοιχεία Μόδα Βρείτε αντικείμενα Χριστούγεννα\nΠαιχνίδι Σκούρα σύμβολα σε απευθείας σύνδεση\nΠεριγραφή του παιχνιδιού: Το αγόρι Τομ ήταν μαθητής του μάγο. Τον διδάσκει με τη βοήθεια ενός μαγικού ραβδιού, το οποίο χρειάζεται για να σχεδιάσει μαγικά σύμβολα. Σήμερα στο παιχνίδι Grim Symbols, θα ασκεί τις δεξιότητές του σε μια εκκαθάριση δασών. Στην οθόνη θα δείτε τα αντικείμενα στα οποία θα είναι ορατά τα εικονίδια. Θα χρειαστεί να σχεδιάσετε αυτά τα σύμβολα στην οθόνη. Τότε τα αντικείμενα θα σκάσουν και από αυτά θα χυθούν χρυσά νομίσματα.\nRomeo στο τρέξιμο Biometall Γινγκ-Γιανγκ Πειρατές Σωματοφύλακες Little Big Hero Πολεμιστής Νόσων Πλατφόρμα παιχνίδι Αργή κίνηση Χορτοφαγικό μαχαίρι Η Ellie είναι το blogging Έρημοι αγώνες\nΤο αγόρι Τομ ήταν μαθητής του μάγο. Τον διδάσκει με τη βοήθεια ενός μαγικού ραβδιού, το οποίο χρειάζεται για να σχεδιάσει μαγικά σύμβολα.\n© playgame24.com - δωρεάν online παιχνίδι Σκούρα σύμβολα () Play Κάντε online flash παιχνίδι Σκούρα σύμβολα για δωρεάν.. Μην ξεχάσετε να βαθμολογήσετε αυτό το παιχνίδι Σκούρα σύμβολα και να μοιραστούν αυτό το παιχνίδι με τους καλύτερους φίλους σας.


"ELEMENT" BRAZILIAN BIKINI SLIP -2136501 02 - BeSexy\nSKU: 2136501 02\nBLU4U, μπικίνι σλιπ με βραζιλιάνικο κόψιμο.\nΜπικίνι σλιπ, σε πικέ ύφανση με ασπρόμαυρο τύπωμα. Με σταθερά πλαινά, με πλεκτό σιρίτι στα τελειώματα. Εχει brazilian πίσω κάλυψη και ανεβαίνει ψηλά στους γοφούς. Συνδυάζεται με τα τοπ της ίδιας σειράς ή και μονόχρωμα. Της σειράς "ELEMENT" της BLU4U\nΑξιολογείτε:"ELEMENT" BRAZILIAN BIKINI SLIP -2136501 02\nΠΕΤΣΕΤΑ/ΠΑΡΕΟ ΜΑΥΡΗ -2138500 02


Κορωνοϊός: Ποιες περιοχές είναι καθοριστικές για τη διάρκεια του lockdown - Now24.gr\nΠαράταση του lockdown έως τις 7 Δεκεμβρίου ανακοίνωσε ο Στέλιος Πέτσας.\nΣε ό,τι αφορά για το τι ακριβώς θα κρίνει την άρση του lockdown και το άνοιγμα, ο Στέλιος Πέτσας ανέφερε: «Υπάρχουν κάποιες πρώτες ενδείξεις για μείωση του αριθμού των κρουσμάτων. Εφόσον συνεχιστεί ο ρυθμός αυτός, τότε θα αρχίσει να μειώνεται και η πίεση στο Εθνικό Σύστημα Υγείας. Τότε θα μπορούμε να σχεδιάσουμε μια σταδιακή επάνοδο σε κάποιου είδους κανονικότητα. Προς το παρόν, παρατείνονται τα υφιστάμενα περιοριστικά μέτρα για την προστασία από τον κορωνοϊό μέχρι και τη Δευτέρα 7 Δεκεμβρίου 2020 και ώρα 6:00 το πρωί».\nΚορωνοϊός: Ποιες περιοχές «βράζουν»\nΟ Στέλιος Πέτσας, χαρακτηρίζοντας επιβεβλημένη την απόφαση για παράταση του lockdown, εξήγησε ότι το επιδημιολογικό φορτίο σε ορισμένες περιοχές είναι υψηλό. Πηγή ανησυχίας, όπως είπε, αποτελούν περιοχές που εμφανίζουν πολύ υψηλά κρούσματα σε σχέση με τον πληθυσμό τους. Αυτές είναι η Θεσσαλονίκη, οι Σέρρες, η Πάτρα, η Λάρισα, η Μαγνησία, η Αιτωλοακαρνανία και η Λέσβος.\nΕν τω μεταξύ, ο καθηγητής Βατόπουλος άφησε ανοιχτό το ενδεχόμενο άρσης των μέτρων σε διαφορετικές ημερομηνίες για κάποιες περιοχές.\nΟ κ. Πέτσας ρωτήθηκε για το ενδεχόμενο η άρση να γίνει σε δύο ταχύτητες, με διαφορετικά μέτρα ανά περιοχή, αλλά και τι θα γίνει με τα σχολεία. «Αυτή τη στιγμή είμαστε σε καθεστώς lockdown σε όλη την επικράτεια και πρέπει όλοι να τηρούμε τα μέτρα. Την επόμενη εβδομάδα θα δούμε τα εναλλακτικά σενάρια για να προχωρήσει η σταδιακή άρση του lockdown. Μέσα σε αυτή είναι και τα σχολεία, αλλά δεν είμαστε σε θέση να ανακοινώσουμε κάτι. Προέχει η τήρηση των μέτρων», απάντησε.\nΤην επόμενη εβδομάδα θα δούμε τα εναλλακτικά σενάρια για να προχωρήσει η σταδιακή άρση του lockdown.\nTags #lockdown #κορωνοϊός #περιοχές\nΣυμπλοκές με φωτιές και δακρυγόνα σε Ιωάννινα, Βόλο και Πάτρα (βίντεο)\nΧίος: Νέες αφίξεις μεταναστών


[Review] Assassin’s Creed 3 | Ελληνική Κοινότητα Xbox\n[Review] Assassin’s Creed 3\nby Κώστας "kopaGR" | Δεκ 3, 2012\nΤο Assassin’s Creed κατάφερε μέσα σε λίγα χρόνια να εδραιωθεί στο χώρο των βιντεοπαιχνιδιών, αποσπώντας μάλιστα εξαιρετικές κριτικές και ουκ ολίγα βραβεία. Η Ubisoft, publisher και developer του franchise, βλέποντας την τεράστια επιτυχία του πρώτου παιχνιδιού της σειράς δεν κάθισε με σταυρωμένα χέρια, καθώς από το 2007 που κυκλοφόρησε το πρώτο Assassin’s Creed έχουμε κάθε χρόνο και από ένα καινούργιο μέρος της ιστορίας, με εξαίρεση το 2008. Οι ομάδες ανάπτυξης του παιχνιδιού, θέλοντας να ταράξουν τα νερά και να προσφέρουν κάτι διαφορετικό, αποφάσισαν να αφήσουν τον 15ο-16o αιώνα και τον Ezio Auditore da Firenze και να περάσουν σε μία μεταγενέστερη εποχή, αυτή της Αμερικανικής Επανάστασης του 18ου αιώνα. Μια τέτοια απόφαση απαιτεί ρίσκο αλλά έπρεπε να παρθεί, καθώς δεν ήταν λίγοι εκείνοι που άρχισαν να παραπονιούνται πως πλέον τα Assassin’s Creed δεν προσφέρουν κάτι καινούργιο, και πως θα έπρεπε τα Brotherhood και Revelations να κυκλοφορήσουν ως expansion του Assassin’s Creed 2. Μένει να δούμε αν η Ubisoft καταφέρνει να αλλάξει την εικόνα ή αν και το τρίτο μέρος της σειράς παραμένει μια από τα ίδια.\nΗ ιστορία συνεχίζει σχεδόν από εκεί που την αφήσαμε στο Revelations. Βρισκόμαστε σε μία σπηλιά στη Νέα Υόρκη, με τον Desmond Miles και τον πατέρα του, William, τον Shaun και την Rebecca, οι οποίο προσπαθούν να αποτρέψουν τα σχέδια των Templars. Μέσω του Animus, ο Desmond ταξιδεύει στον 18ο αιώνα για να βρει ένα μενταγιόν-κλειδί, και μπαίνει στο ρόλο ενός Βρετανού ευγενή προγόνου του, ονόματι Haytham Kenway, τον οποίο και χειριζόμαστε. Ο Haytham θα ταξιδέψει στη Βοστόνη, η οποία είναι αποικία των Βρετανών, για να ψάξει για το μενταγιόν, και θα χρειαστούν τέσσερα ολόκληρα sequence για να γνωρίσουμε τον πραγματικό πρωταγωνιστή του παιχνιδιού.\nΟ Haytham, βλέπετε, ήταν… ερωτιάρης, και αγάπησε μια ιθαγενή, ονόματι Kaniehti:io ή Ziio για συντομία. Το αποτέλεσμα της εξίσωσης ακούει στο όνομα Ratonhnhaké:ton, ο γνωστός μας Connor, οποίος θέλοντας να προστατεύσει τη φυλή και τη γη του από τα επεκτατικά σχέδια των Βρετανών μπλέκει σε μια τεράστια περιπέτεια που θα γεννήσει πάρα πολλά ερωτήματα.\nΗ Ubisoft και στο (επίσημο) τρίτο παιχνίδι της σειράς έχει φροντίσει έτσι ώστε το σενάριο να βασίζεται σε αληθινά γεγονότα, ενώ και τα πρόσωπα και οι χαρακτήρες που θα συναντήσουμε είναι ιστορικά και έπαιξαν σημαντικό ρόλο στον Επαναστατικό Πόλεμο. Έτσι, για παράδειγμα, θα πάρουμε μέρος στο Boston Tea Party, όπως ονομάστηκαν τα γεγονότα που έλαβαν μέρος στη Βοστόνη το Δεκέμβριο του 1773, όπου μια ομάδα αποίκων πέταξαν στη θάλασσα εμπορεύματα τσαγιού προκειμένου να αντισταθούν στη φορολογία που τους επέβαλαν οι Βρετανοί. Δίπλα μας θα έχουμε τους Samuel Adams και John Hancock που όντως ήταν οι πρωτεργάτες του κινήματος. Θα γνωρίσουμε τον Benjamin Franklin και τον George Washington, οι οποίοι θα μας εκμυστηρευτούν τα σχέδιά τους για μια ενωμένη Αμερική και θα ζητήσουν αρκετές φορές τη βοήθειά μας για να πραγματοποιήσουν τα όνειρά τους.\nΤο ταξίδι του Connor θα μας κρατήσει για περισσότερες από 15 ώρες, ενώ με τα side missions και τις υπόλοιπες αποστολές που υπάρχουν η διάρκεια του Assassin’s Creed 3 ξεπερνά τις 30 ώρες. Πρόκειται για το μεγαλύτερο παιχνίδι της σειράς, κάτι που θα το καταλάβουμε από την πρώτη στιγμή. Η Ubisoft έχει φροντίσει και για τους καινούργιους φίλους της σειράς, καθώς ένα tutorial αναλαμβάνει να μας θυμίσει τις βασικές λειτουργίες του παιχνιδιού, ενώ το εισαγωγικό video προσπαθεί να εξηγήσει όσον δυνατόν καλύτερα τα γεγονότα των προηγούμενων τίτλων. Βέβαια, το story αυτό καθ’ αυτό είναι αρκετά δύσκολο, οπότε θα ήταν καλύτερο να έχετε τερματίσει όλα τα Assassin’s Creed πριν ασχοληθείτε με το 3.\nΟι βελτιώσεις του παιχνιδιού εντοπίζονται αμέσως, παρατηρώντας απλά και μόνο την κίνηση των χαρακτήρων. Η AnvilNext δείχνει τα δόντια της από την αρχή, με τα animations να έχουν υποστεί τεράστια βελτίωση και να είναι άκρως ρεαλιστικά, αφήνοντας τις μηχανικές κινήσεις στο παρελθόν. Το ίδιο βελτιωμένα είναι και τα πρόσωπα, στα οποία πλέον είναι ευδιάκριτες οι λεπτομέρειες αλλά και οι εκφράσεις τους. Τα άλματα πραγματοποιούνται με εκπληκτική άνεση και ευκολία, καθόλου μηχανικά, ενώ το ίδιο ισχύει και για το σκαρφάλωμα. Μάλιστα, πλέον έχουμε την ευκαιρία να σκαρφαλώσουμε και σε δέντρα, καθώς ο Connor είναι και μισός Mohawk μην το ξεχνάμε, και μια από τις βασικές του ασχολίες του ήταν και το κυνήγι.\nΣτο παιχνίδι, λοιπόν, θα βρεθούμε σε πανέμορφες ανοικτές περιοχές, γεμάτες δέντρα, ποτάμια και κάθε είδους ζώου, όπως ελάφια, κουνέλια, λύκους και αρκούδες, τα οποία καλούμαστε να σκοτώσουμε προκειμένου να πάρουμε το δέρμα τους, που χρησιμεύει ως μέσω ανταλλαγής. Οι τρόποι για να τα σκοτώσουμε είναι άφθονοι. Μπορούμε απλά να τα πυροβολήσουμε, με αποτέλεσμα να χαθεί μεγάλο μέρος της αξίας τους, να τα μαχαιρώσουμε, ακόμα και να στήσουμε παγίδες, δελεάζοντάς τα με τροφή. Βέβαια, τα πιο… επικίνδυνα ζώα επιτίθενται και για να τα ακινητοποιήσουμε θα χρειαστεί να πετύχουμε στα μικρά Quick Time Events που υπάρχουν.\nΠερνώντας στα αστικά κέντρα που περιλαμβάνει το παιχνίδι, θα βρεθούμε στη Βοστώνη και στη Νέα Υόρκη, οι οποίες πλέον είναι φτιαγμένες με τον παραδοσιακό τρόπο που συναντήσαμε και στα προηγούμενα παιχνίδια της σειρά. Πολλά κτήρια, με ταράτσες και μπαλκόνια που προσφέρονται για… parkour. Το κακό, όμως, είναι πως πλέον το σκαρφάλωμα έχει γίνει τόσο εύκολο, και σχεδόν πραγματοποιείται αυτόματα, που δεν θα υπάρχει κτήριο-πρόκληση, όπως το Castel Sant’Angelo στη Ρώμη ή την Santa Maria del Fiore στη Φλωρεντία. Ξεχάστε, λοιπόν, τα πολύπλοκα κτήρια και τις «σπαζοκεφαλιές».\nΒελτιωμένο κατά μεγάλο βαθμό είναι και το σύστημα μάχης. Πλέον ο πρωταγωνιστής έχει πάντα μαζί του ένα τόξο και ένα tomahawk τσεκούρι, το οποίο μπορεί να αποδειχθεί ο καλύτερός μας φίλος στις μάχες. Η γκάμα των όπλων δε σταματά εκεί, καθώς μπορούμε να προμηθευτούμε σπαθιά αλλά και τις αγαπημένες μας hidden blades που έχουν όλοι οι Ασσασσίνοι. Τη μεγάλη διαφορά την κάνουν τα τουφέκια που κρατούν οι Redcoats, όπως ονομάζονται οι Βρετανοί στρατιώτες, καθώς σκοτώνουν με ένα και μόνο χτύπημα. Το reload τους, όμως, διαρκεί περισσότερα από έξι δευτερόλεπτα, αφήνοντας τον κάτοχό του εκτεθειμένο, γεγονός θετικό όταν πρόκειται για εχθρούς αλλά αρνητικό όταν πρόκειται για εμάς. Την ώρα που οι στρατιώτες στοχεύουν, μπορούμε να αρπάξουμε έναν και να τον χρησιμοποιήσουμε σαν ασπίδα, ενώ πλέον όταν μας επιτίθενται δύο εχθροί ταυτόχρονα έχουμε την ευκαιρία να πραγματοποιήσουμε διπλή αποφυγή και να παρακολουθήσουμε ένα πανέμορφο κινηματογραφικό animation.\nΑλλαγές έχει υποστεί και η Α.Ι. των εχθρών, με το κυνήγι να είναι… ατελείωτο στο Assassin’s Creed 3. Πλέον οι στρατιώτες δεν τα παρατάνε τόσο εύκολα, και με το που δουν την ευκαιρία οπλίζουν και πυροβολούν, ενώ τις περισσότερες φορές φωνάζουν και ενισχύσεις, κάνοντας την απόδρασή μας ακόμα πιο δύσκολη. Οι στιγμές που θα περάσουμε από δίπλα τους ή θα σκοτώσουμε κάποιον ακριβώς πίσω τους και δε θα καταλάβουν τίποτα υπάρχουν, αλλά σε γενικές γραμμές η Ubisoft έχει βελτιώσει αρκετά το συγκεκριμένο τομέα.\nΣτις περισσότερες αποστολές που θα αναλάβουμε για το κυρίως story του παιχνιδιού, τα πράγματα παραμένουν απλά, όπως και στους προηγούμενους τίτλους της σειράς. Θα σκοτώσουμε σε πεδία μάχης, θα δολοφονήσουμε σε στενάκια και πλατείες, με το μοτίβο να παραμένει το ίδιο. Εκεί που το παιχνίδι «δίνει ρέστα» είναι οι ναυμαχίες, που αποτελούν ξεχωριστές αποστολές. Θα βρεθούμε πίσω από το πηδάλιο του «Aquila», με τους ναύτες του καραβιού να βρίσκονται υπό τις εντολές μας. Απέναντί μας θα βρούμε βρετανικές φρεγάτες και πλοία, τα οποία θα πρέπει να καταστρέψουμε, αλλά και τους νόμους της φύσης, με τις καιρικές συνθήκες να δυσκολεύουν το σκοπό μας. Πρόκειται για μια εκπληκτική εμπειρία που έρχεται να προσθέσει περισσότερες από τρεις ώρες στη συνολική διάρκεια του παιχνιδιού.\nΟι ναυμαχίες δεν είναι το μοναδικό καινούργιο στοιχείο στο Assassin’s Creed 3. Όπως στο Monterigionni των προηγούμενων τίτλων, εδώ έχουμε το Homestead, μια υπαίθρια περιοχή, πλούσια σε χλωρίδα και πανίδα, η οποία μετατρέπεται σε ένα μεγάλο χωριό. Θα συναντήσουμε ανθρώπους που έχουν προβλήματα, και βοηθώντας τους μετακομίζουν κοντά μας, χτίζοντας μια μεγάλη κοινότητα. Το κάθε μέλος αυτής της κοινότητας προσφέρει και από κάτι, όπως βελτιώσεις στα όπλα μας, ξύλα και αγαθά τα οποία μπορούμε να εξάγουμε, κερδίζοντας χρήματα. Όσο καλό και να είναι το σύστημα, δυστυχώς κανείς δε θα περάσει αρκετές ώρες με αυτό, και θα το παρατήσει από νωρίς. Παρ’ όλα αυτά, πρόκειται για μια ακόμα πολύ θετική προσθήκη στο παιχνίδι.\nΌσον αφορά το multiplayer κομμάτι του τίτλου, η Ubisoft συνεχίζει να ενσωματώνει αρκετά modes, ακόμα και αν το multi των Assassin’s Creed δεν τιμήθηκε ιδιαίτερα από τους gamers. Εκτός από τα κλασσικά Deathmatch modes, που σκοπός μας είναι να ανακαλύψουμε τους αντιπάλους και να τους σκοτώσουμε χωρίς να μας ανακαλύψουν, υπάρχει και το Wolf Pack, μια νέα co-op επιλογή παιχνιδιού. Μέχρι και τέσσερα άτομα πρέπει να συνεργαστούν για να εντοπίσουν τους στόχους τους, με σκοπό να συγκεντρώσουν πόντους, και συνήθως μπλέκουμε σε ένα απολαυστικό κυνηγητό.\nΜαζεύοντας, λοιπόν, πόντους περνάμε το “wave”, ή αλλιώς sequence όπως ονομάζεται στο παιχνίδι, το οποίο διαρκεί για ελάχιστα λεπτά. Αν δεν καταφέρουμε να συγκεντρώσουμε τους απαιτούμενους πόντους για να περάσουμε το sequence, το παιχνίδι τελειώνει. Σε γενικές γραμμές το multiplayer του Assassin’s Creed 3 υπάρχει… απλά για να υπάρχει, αλλά προσφέρει μέχρι και μερικές ώρες επιπλέον διασκέδαση. Και ας περάσουμε στον τεχνικό τομέα. Όπως προαναφέρθηκε, οι βελτιώσεις που έχουν γίνει κάνουνε… μπαμ από το πρώτο λεπτό, με την AnvilNext να δείχνει πως είναι φτιαγμένη για μεγάλα πράγματα. Το παιχνίδι «λάμπει» από όποια πλευρά και να το δει κανείς. Βελτιωμένα animations, πανέμορφα τοπία και τεράστια αστικά περιβάλλοντα, χαρακτήρες που εντυπωσιάζουν και καιρικά φαινόμενα που επηρεάζουν το gameplay, είναι μόνο μερικά από τα στοιχεία που συνθέτουν την άκρως θετική εικόνα του τεχνικού τομέα.\nΤα προβλήματα δε λείπουν, βέβαια, όπως η πτώση στο frame rate όταν εμφανίζονται πολλά αντικείμενα ταυτόχρονα στην οθόνη, ή το pop-up των ανθρώπων που ξεπηδούν από το πουθενά ακόμα και στα πέντε μέτρα, αλλά φαίνεται πως η Ubisoft με την AnvilNext «χτύπησε φλέβα χρυσού» και θα την εκμεταλλευτεί στο έπακρο. Το κερασάκι στην τούρτα δεν είναι άλλο από το εκπληκτικό voice-over των χαρακτήρων, με την ερμηνεία των ηθοποιών να είναι υπέροχη. Ο σωστό τόνος φωνής που χρησιμοποιείται, η σωστή ένταση εκεί που χρειάζεται και το πλούσιο λεξιλόγιο με εναλλαγή μεταξύ των διαφορετικών διαλέκτων, μεταμορφώνουν το παιχνίδι σε παράδειγμα προς ένα αψεγάδιαστο voice-over. Επιπροσθέτως, η μουσική επένδυση που συνοδεύει και τις αποστολές μας ταιριάζει με το κλίμα της εποχής και καταφέρνει να μεταφέρει τον παίκτη στον 18ο αιώνα.\nΟλοκληρώνοντας, το Assassin’s Creed 3 είναι η «επανάσταση» στο franchise. Τεράστιο story, το οποίο εξηγείται αναλυτικά μέσα από τα συνεχόμενα cut-scenes, βάθος στο gameplay με πολλούς και διαφορετικούς μηχανισμούς, πληθώρα αποστολών που καθηλώνουν τον παίκτη, και φυσικά εκπληκτική δουλειά στον τεχνικό τομέα, με τις κινήσεις των χαρακτήρων και τα γραφικά να μοιάζουν αληθινά. Όλα αυτά, μαζί με το εκπληκτικό voice-over, μεταμορφώνουν το Assassin’s Creed 3 από ένα απλό sequel σε έναν must-buy τίτλο που θέτει τις ρίζες για μελλοντικές κυκλοφορίες στην επόμενη γενιά συστημάτων οικιακής ψυχαγωγίας. Τελικά, η τρίτο κεφάλαιο της σειράς είναι η αλλαγή που επιθυμούσαμε στο franchise.\nΕταιρεία ανάπτυξης: Ubisoft Studios\nΕταιρεία έκδοσης: Ubisoft\nΕπίσημη ιστοσελίδα: www.assassinscreed.com


Ο Σεβασμιώτατος Μητροπολίτης Σισανίου και Σιατίστης κ.κ. Παύλος την Κυριακή της Σταυροπροσκυνήσεως στην Ενορία του Αγίου Νικολάου. | Ἐνορία Ἁγίου Νικολάου Σιάτιστας\n← Υποδοχή του Ιερού Λειψάνου του Αγίου Λουκά στην Ενορία του Αγίου Νικολάου\nΚατανυκτικός Εσπερινός Γ΄ Κυριακής των Νηστειών στον Ιερό Ναό του Αγίου Νικολάου Σιάτιστας. →\nΟ Σεβασμιώτατος Μητροπολίτης Σισανίου και Σιατίστης κ.κ. Παύλος την Κυριακή της Σταυροπροσκυνήσεως στην Ενορία του Αγίου Νικολάου.\nΚυριακή της Σταυροπροσκυνήσεως, στο μέσον της Μ. Τεσσαρακοστής, ο Σεβασμιώτατος Μητροπολίτης Σισανίου και Σιατίστης κ.κ. Παύλος τέλεσε την Θεία Λειτουργία στον Ιερό Ναό του Αγίου Νικολάου στη Σιάτιστα, συλλειτουργούντων των πρωτοπρεσβυτέρων της Ενορίας Βασιλείου και Νέστορος, και.\nΜετά την Δοξολογία, στο ασματικό «Άγιος ο Θεός…» έγινε η λιτάνευση του Τιμίου Σταυρού εντός του ναού από τον πρωτοπρεσβύτερο Βασίλειο, προηγουμένων των εξαπτερύγων, του πρωτοπρεσβυτέρου Νέστορος και του Διακόνου Προκοπίου. Μετά την προσκύνηση του Τιμίου Σταυρού από τον Επίσκοπο, τους Ιερείς και τον Διάκονο, προσκύνησαν τον Σταυρό όλος ο λαός.\nΣτο τέλος της Θείας Λειτουργίας ο Σεβασμιώτατος κ.κ. Παύλος κήρυξε το Θείο Λόγο, ορμώμενος από την φράση της ευαγγελικής περικοπής: «όστις θέλει οπίσω μου ελθείν, απαρνησάσθω εαυτόν και αράτω τον σταυρόν αυτού και ακολουθείτω μοι», και είπε:\n«Βρισκόμαστε στο μέσον της Μεγάλης Τεσσαρακοστής και η Εκκλησία όρισε να γίνεται η Λιτανεία του Σταυρού, για να αντλήσουμε δύναμη.\nΟ Σταυρός αποτελεί το μέτρο της αγάπης του Χριστού για τον άνθρωπο και το μέτρο της ανθρώπινης κακίας, αφού σταυρώσαμε το Χριστό.\nΟ Χριστός απευθύνει σε μας την φράση: «όποιος θέλει να με ακολουθήσει, ας σηκώσει το σταυρό του». Γιατί να σηκώσουμε το σταυρό μας; Γιατί πρίν από μένα ταπεινώθηκε ο Θεός, και για να ταπεινώσω το δικό μου θέλημα.\nΗ πρώτη πράξη ταπείνωσης του Χριστού ήταν ότι έγινε άνθρωπος. Το αποκορύφωμα της ταπείνωσης Του ήταν η σταύρωσή Του.\nΑκολουθεί η Ανάστασή Του. Ο θάνατος, ο αιώνιος εχθρός, νικήθηκε.\nΟ δρόμος για τη Βασιλεία είναι η αγάπη. Αν αγαπάς δεν σταυρώνεις, σταυρώνεσαι εσύ. Αυτός που αγαπά δεν φοβάται το σταυρό, που είναι δρόμος ελευθερίας. Άνθρωπος αγάπης είναι και ο Άγιος Λουκάς, που αγάπησε το σταυρό, το μαρτύριο, το Χριστό. Δεν ήταν ένας τυχαίος άνθρωπος ήταν μέγιστος ανάμεσα στους γιατρούς. Έκανε ανακαλύψεις επιστημονικές, που είναι ακόμη και σήμερα επίκαιρες και θαυμαστές.\nΟ Άγιος αποφάσισε να σηκώσει το σταυρό του, όταν αποφάσισε να γίνει Ιερέας. Ιερέας, σε μια εποχή που ο Χριστός ξανασταυρώνονταν, εκατομμύρια άνθρωποι οδηγούνταν στο μαρτύριο, εκκλησίες κατεδαφίζονταν».\nΟ Σεβασμιότατος έκανε αναφορά σε σημαντικά γεγονότα της ζωής του Αγίου και συνέχισε: «Η Γ΄ Κυριακή των Νηστειών είναι αφιερωμένη στις ιερατικές κλήσεις. Όταν ο Θεός καλεί ένα άνθρωπο, μιλώντας στην ψυχή του, και όταν το άτομο αυτό έχει κλίση, δηλαδή διάθεση να τον Υπηρετήσει. Όταν η κλήση και η κλίση συμπίπτουν τότε έχουμε θαυμαστό αποτέλεσμα. Παράδειγμα, ο Άγιος Λουκάς, που οι εγκάθετοι του κόμματος από διαστροφή, τον έστειλαν στα κάτεργα. Έναν άνθρωπο αθώο, πολύτιμο, τίμιο, τον πατάξανε στην εξορία και τον συκοφάντησαν, γιατί δεν ήταν σαν και αυτούς.\nΗ Εκκλησία μάς καλεί να στηρίξουμε όλα τα παιδιά που έχουν αυτή την κλίση.\nΤο να λειτουργείς στο Άγιο Θυσιαστήριο είναι το υψηλότερο. Χωρίς Ιερέα δεν υπάρχει Εκκλησία. Ο Ιερέας είναι ο άνθρωπος τον οποίο ενδύει ο Χριστός τον εαυτό Του.\nΔιδαγμένοι από τα λάθη μας, τις χρεωκοπίες μας, να συντριβούμε. Να αγαπήσουμε το Σταυρό, τον Χριστό, την Αγάπη!»\nΟ ποιμενάρχης, τέλος, μάς ανακοίνωσε πως, την Κυριακή των Βαΐων θα ενδυθεί την Ιερωσύνη του Θεού ο διάκονος Προκόπιος.


Ευρυτανικό Βήμα: Επεισόδιο με εμπλοκή του Βουλευτή της Χ.Α. Μπαρμπαρούση;\nΣύμφωνα με το news247.gr, - βρίσκεται σε εξέλιξη η προανάκριση από το τοπικό Α.Τ. Κατούνας - ομάδα 4-5 ατόμων επιτέθηκε σε νεαρό αστυνομικό με τον οποίο φέρονται από χθες να είχαν προκληθεί μεταξύ τους διαφορές και τον χτύπησαν ανηλεώς, με αποτέλεσμα να τον τραυματίσουν. Στο επεισόδιο αυτό φέρεται να εμπλέκεται και ο βουλευτής της Χρυσής Αυγής Κώστας Μπαρμπαρούσης αλλά και συγγενικά του πρόσωπα τα οποία φέρονται να είχαν διαφορές με το θύμα.\nΣύμφωνα πάντα με το news247.gr η Αστυνομία έχει εντοπίσει τα θύματα και ορισμένους θαμώνες του καφενείου από τους οποίους λαμβάνονται καταθέσεις αυτή την ώρα, ενώ κανείς από την παρέα των 4-5 ατόμων που πραγματοποίησαν την επίθεση όπως και ο βουλευτής της Χρυσής Αυγής, δεν έχουν μέχρι στιγμής εντοπιστεί.\nΑναρτήθηκε από Ευρυτανικό Βήμα στις 1:07 μ.μ.